
POVEŞTI INDIENE 

Bufnița cea pizmaşă 

ODATĂ, pe acoperişul unui palat împărătesc s-a 
aşezat o bufniţă. 

În grădină, pe un palmier înalt, văzu o privighetoare. 
Stând acolo, bufnița mai văzu că, trecând pe lângă acel 
palmier, toţi curtenii se plecau întotdeauna până la pământ 
înaintea micuţei privighetori. 

Chiar împăratul se ivi curând în grădină. Aducea o 
tavă de aur cu seminţe alese. Împăratul aşeză tava pe 
pământ, iar privighetoarea zbură din copac şi prinse a 

ciuguli din seminţe. 

După ce împăratul şi curtenii părăsiră grădina, 
bufnița o întrebă pe privighetoare: 

— Ia spune, prin ce ţi-ai câştigat atâta dragoste? 

Privighetoarea îi răspunse: 

— Împăratul mă iubeşte pentru felul cum cânt. A 
poruncit curtenilor să-mi împlinească oric 


dorinţă şi vine zilnic de mă hrăneşte cu seminţe de 
pe tava de aur. 

Când se însera, bufnița îşi spuse: „Glasul meu e mai 
frumos decât al privighetorii. Dacă mă va auzi cântând, 
împăratul va alunga privighetoarea şi le va porunci 
curtenilor să-mi împlinească mie toate dorinţele”. Zicându- 
şi aşa, bufnița prinse a tipa din răsputeri. Atât de straşnic 
ţipă, că-i trezi îndată pe toţi cei ce dormeau în palat. 

— Cine-a îndrăznit să ţipe atât de păcătos în palatul 
meu? spuse împăratul, mâniat, la să-mi găsiţi vinovatul şi 
să mi-l aduceţi aici! 

Curtenii săriră atunci cu toţii să-mplinească porunca 
împăratului. Nu Le-a fost greu să afle, fiindcă bufnița tipa 
întruna. Prinseră, aşadar, bufnița, o înfăţişară împăratului, 
spunându-i: 

— Stăpâne, iacă cine-a îndrăznit să-ţi tulbure liniştea! 

— Jumuliţi-o de vie! porunci împăratul. 

Slugile puseră mâna pe bufniţă, o jumuliră de toate 
penele şi apoi o dădură afară din palat. 

Şi bufnița cea pizmaşă abia putu ajunge cu chiu cu 
vai în pădure. De atunci ea le povesteşte papagalilor 
neplăcuta ei păţanie şi-ntotdeauna o bârfeşte pe 
privighetoare: 


— Ea e vinovată de toate! Din pricina ei sunt nevoită 
să umblu în pielea goală! 

— Ce vină are privighetoarea? întreabă miraţi 
papagalii. 

— Păi cum? Dacă n-aş fi întâlnit-o la palat, nu m-aş 
mai fi apucat să cânt. lar dacă n-aş fi cântat, n-aş fi fost 
jumulită. E limpede că privighetoarea-l Vinovată de 
nenorocirea mea! 

Capra prefăcută-n vârcolaţ 

SE SPUNE că a fost odată un brahman care s-a lăsat 
înşelat de patru oameni şireţi. 

Sosind vremea ploilor, a sosit şi vremea jertfelor 
aduse zeilor. Şi iaca, odată, un brahman cumpără o căpriţă 
albă, o luă pe umeri şi porni către un templu depărtat, în 
care credincioşii-i îmbunau cu jertfe pe zei. 

Şi, cum mergea el aşa către templu, îl zăriră patru 
sărăntoci flămânzi, şireţi nevoie mare. Şi spuseră ei că n-ar 
fi rău să-i ia brahmanului căpriţ 


Cea albă, s-o vândă şi să se aleagă cu un prânz 
îmbelşugat, în schimbul banilor luaţi pe capră. 

Punându-şi deci una ca asta în minte, cei patru şireţi 
o luară pe cărări cotite, îl ajunseră din urmă pe brahman, 
iar unul dintre ei îi ieşi în întâmpinare. Odată ajuns în 
dreptul brahmanului, cel dintâi dintre cei patru oameni 
şireţi se opri şi-l întrebă: 

— O, cinstite părinte, încotro cu povara asta? 

Brahmanul îi răspunse, măreț: 

— Către un templu depărtat, ca s-o închin zeului de- 
acolo, drept jertfă. 

Atunci vicleanul se prefăcu mirat şi strigă: 


— E cu putinţă oare să jertfeşti un câine bălţat? 

Vezi să nu stârneşti împotrivălţi mânia zeului! 

„E nebun de-a binelea!” îşi zise brahmanul în sine, 
dar grăi cu blândeţe: 

— Eşti bolnav, prietene, şi de-aia iei capra asta albă 
drept un câine bălţat! Du-te acasă şi cheamă un vraci! 

Omul cel viclean îi răspunse zâmbind: 

— Eu, domnul meu, am spus ce văd. Dutte, şi mila 
zeului să-ţi ierte fărădelegea... 

Şi, despărţindu-se, apucă fiecare pe alt drum. 


Nici nu avu brahmanul vreme să spună o rugăciune, 
că al doilea şmecher îi şi ieşi în întâmpinare; iar când 
ajunse în dreptul lui, se prefăcu înspăimântat şi grăi: 

— O, vai şi-amar de tine! Pentru ce duci pe umeri o 
viţică neagră, moartă? Ai uitat că zeii ne opresc să 
tulburăm liniştea trupurilor moarte?... 

Un an întreg va trebui să te rogi ca să te cureţi de 
păcatul ăsta! 

De astă dată, brahmanul se mânie şi zise: 

— Pentru ce, o, prostănacule, numeşti viţea neagră, 
şi încă moartă, o capră albă? 

Liniştit, şmecherul îi răspunse: 

— Nu te mânia, preacinstite! Dacă vrei să numeşti 
capră albă o viţică neagră, mă rog, fie. 

Gândeşte-te însă la mânia zeului, căruia vrei să-i 
jertfeşti o viţică moartă... 

La asta brahmanul nu mai răspunse nimic, ci, 
îngândurat, porni înainte. Dar cel de-al treilea şmecher îi 
tăie curând drumul. Ridicând mâinile la cer, îl întrebă pe 
brahman: 

— Ce te-a făcut să-l duci pe umeri pe măgarul ăsta 

sur? 
Auzind una ca asta, brahmanul lăsă capra la pământ, 
se frecă bine-bine la ochi, apoi îşi luă 


Iarăşi povara pe umeri şi din nou porni înainte, fără a 
mai scoate o vorbă. 

Dar îi ieşi acum înainte cel de-al patrulea şmecher, 
care-i strigă: 

— Eşti oare în toate minţile? Cum de duci la templu o 
stârpitură de şacal roşcat? Oare nu te temi de mânia 
zeului? 

Şi, grăind aşa, omul cel şiret se ascunse într-un crâng 
din apropiere. 

Dar de astă dată brahmanul nu se mai putu stăpâni. 
Azvârli capra cât colo şi strigă: 

— Asta nu mai e capră, ci vârcolac blestemat! Din 
clipă-n clipă se preface într-altă dihanie! 

Şi lăsând capra în mijlocul drumului, brahmanul, 
cuprins de groază, se grăbi s-o ia către casă. 

Dar capra nu rămase multă vreme acolo. Cei patru 
sărăntoci o vândură cât ai bate din palme şi, cu banii 
primiţi, mâncară şi ei, pentru întâia oară după cine ştie 
câte zile, pe săturate. 


Şacalul cel şiret 

UN TIGRU FIOROS a căzut odată într-o capcană. 
Zadarnic răcnea şi se zbătea cumplita fiară între drugii de 
fier. Atât de bine era făcută capcana, încât tigrul nu izbuti 
să îndoaie nici un singur drug. 

Dar întâmplarea făcu ca un om să treacă în vremea 
aceea prin apropiere. Dând cu ochii de el, tigrul prinse a 
se văicări spăsit: 


— O, bunule părinte, îndură-te de mine şi sloboade: 
mă din capcana asta! 

— Da, cum de nu! făspunse drumeţul. Eu îţi dau 
drumul şi tu mă vei sfâşia pe loc. 

— Da de unde, stăpâne! Jur că nu voi mai supăra 
nicicând o făptură-nsufleţită. De-acum şi până la sfârşitul 
zilelor mele voi fi o slugă supusă a omului. 

— Dacă-i aşa, se bucură drumeţul, atunci te scap. 

Şi, grăind astfel, trase îndată zăvorul care deschidea 
capcana şi tigrul se văzu slobod. Dar nu apucă omul să 
facă niciun pas, că tigrul îl şi trânti, turtindu-l sub 
greutatea lui, şi mârâi: 


— Prostule! Acu! voi prânzi din carnea ta! 

— Cum se poate? se rugă bietul om. Te-am scăpat de 
la moarte şi vrei să mă mănânci? Oare asta se cheamă 
dreptate? 

— Încetează cu pălăvrăgelile despre dreptate! strigă 
tigrul. Nu-i niciun fel de dreptate pe pământ! 

— Ba da, este! întreabă pe cine pofteşti. Toţi îţi vor 
spune că este. 

— Bine! se învoi tigrul. Îi vom întreba pe primii trei 
pe care-i vom întâlni şi, dacă ei spun că dreptatea 
dăinuieşte, te voi cruța. Dar dacă-i voi auzi zicând că nu-i 
dreptate pe pământ, te voi mânca, fără doar şi poate! 

Mult rătăciră prin junglă omul şi tigrul, când, în cele 
din urmă, dădură peste un papagal posomorât, care şedea 
pe o cracă de bananier. 

— Ascultă, papagalule! îi strigă tigrul, la zi, e 
dreptate pe pământ? 

Papagalul răspunse, cu obidă: ` 

— De o sută de ani trăiesc pe lumea asta. In toată 

lunga mea viaţă n-am făcut nimănui vreun rău. lar umflatul 
şarpe boa mi-a înghiţit chiar azi-dimineaţă puişorii. Nu-i 
dreptate pe pământ! 

— Iacă, vezi? Fânji tigrul către om. Nu-i dreptate! 


— Să mergem mai departe! spuse omul. Să întrebăm 
palmierul de colo. 

Merseră ei până la palmier şi tigrul îl întrebă: 

— La zi, palmierule, e dreptate pe pământ? 

— Ani şi ani de zile s-au adăpostit de arşiţă la umbra 
frunzelor mele oameni şi fiare, zise palmierul. Dar un 
mistreţ s-a ivit azi dimineaţă, a râmat pământul şi mi-a 
smuls rădăcinile. Şi-acu”, iată, sunt sortit pieirii. Nu-i 
dreptate pe pământ! 

— Aşa-i, nu-i dreptate pe pământ! mârâi tigrul şi, 
bătându-şi coastele cu coada, se pregăti să sară asupra 
drumeţului. 

— Aşteaptă! îl rugă omul. Mi-ai făgăduit că vom 
întreba de trei ori... 

— Ei bine, fie, să-l întrebăm pe şacalul ăsta care ne 
aleargă-n întâmpinare! Se-nvoi tigrul. 

După ce şacalul ajunse în dreptul lor, drumeţul îi 
grăi: 

— Ascultă şi judecă pricina dintre noi. Tigrul ăsta a 
căzut într-o capcană, l-am auzit gemetele, mi-a fost milă de 
el, am tras zăvorul şi l-am lăsat slobod, iar acu” vrea să mă 
înghită. Spune, asta se cheamă dreptate? 

— Stai, stai, n-am înţeles mai nimic din tot ce-ai spus. 
la mai povesteşte-mi o dată întâmplarea! 


— Tigrul ăsta a căzut într-o capcană... începu iar 

drumeţul. L-am auzit văicărindu-se, mi s-a făcut milă de el 
şi l-am slobozit. Acu! tigrul vrea să mă mănânce. Ei, spune, 
oare nu mai e dreptate pe lume? 

— De, rosti gânditor şacalul, tare încurcată poveste! 
Nu-i defel uşor s-o descurci. Spui, aşadar, că tigrul trecea 
pe lângă capcană, ţi-a auzit strigătele şi-a tras zăvorul... 

— Nu, îi tăie omul vorba, tocmai pe dos. Tigrul se 
văita în capcană şi eu l-am slobozit. 

— A, pricep, dădu din cap şacalul. Capcana urla în 
tigru şi tu ai slobozit capcana... 

— Uf, că greu mai pricepi! se supără tigrul. Eu eram 
în capcană şi omul ăsta a trecut pe lângă capcană. Pricepi 
ac 

— Nu te mânia, iubite stăpâne! răspunse cam 
prosteşte şacalul. Vai, tare-i greu să te descurci în 
povestea asta... Dacă aş fi văzut eu, cu ochii mei, cum s-au 
petrecut toate, atunci ar fi fost altceva. 

— Să ne întoarcem la capcană, acolo ai să te 
lămureşti! Zise tigrul. lar de nu, am să te mănânc şi pe 
tine, cum am să-l mănânc pe el! 

Omul, tigrul şi şacalul porniră către capcană. Acolo 
tigrul spuse: 


— Eu eram în capcană, pricepi, iar el a trecut pe 
lângă capcană. Am strigat, mi-a auzit strigătul, a tras de 
zăvor şi m-a slobozit. Pricepi? 

— Pricep, acu” pricep! se bucură şacalul. Eu eram în 
capcană, omul a auzit... Capcana era în capcană, iar el... 
Iacă, iar vorbesc anapoda, vai de capul meu! Cred că până 
la urmă tot n-am să pricep povestea asta încurcată... 

— Ba ai s-o pricepi! răcni, scos din pepeni, tigrul. Te 
voi face eu să pricepi, şi-apoi te voi înghiţi! Ascultă, dar! 

Uită-te la mine! Eu sunt tigrul. Ai priceput? 

— Priceput, stăpâne... 

— Iar el e omul. Ai priceput? 

— Priceput, stăpâne... 

— Iar asta-i capcana. Ai priceput? 

— Priceput, stăpâne... 

ată deci că eu, tigrul, eram în cuşca asta, iar el, 

omul, trecea prin preajmă. Ai priceput? 

— Nu te supăra, stăpâne, dar n-am priceput... 

— Ei, prostule, neghiobule, ce nu poţi pricepe? 
Răspunde! 

— Nu pricep cum de-ai putut cădea în capcana asta! 
Mi se pare că nici în ruptul capului nu poţi încăpea într-o 
capcană atât de mică. Da. 


da, de bună seamă, nicicând n-ai putea intra într-o 
capcană ca asta. 

Atunci tigrul îşi pierdu şi bruma de răbdare. 

— Priveşte, dacă nu crezi! se răsti el şi, cât ai clipi, 
zbură în capcană. Ai priceput cum vine treaba? 

— Priceput! Strigă şacalul, încuind uşa. 

— Iaca vezi! Îi spuse omul atunci tigrului. Ziceai că 
nu-i dreptate pe lume. Dar mi se pare că, dacă tigru-i prins 
în capcană, se cheamă că tot mai e o dreptate pe pământ. 

Neguţătorii şi motanul 

ÎNTR-UN SAT, trăiau trei neguţători: Barbă:Căruntă, 
Spânul şi Chelbosul. Şi-aveau ei o magazie, în care-şi 
ţineau mărfurile: covoare, şaluri, mătăsuri, saril şi dhoti2. 
Neguţătorii se temeau mai 

1 Sari - portul naţional femeiesc (n.t.). 

2 Dhoti - un fel de haină bărbătească (MUJ. 


Cu seamă de hoţi. lacă de ce tocmiseră un om sărac, 
pe nume Ani, să le păzească magazia. 

Dar nu hoţii, ci altă năpastă dădu peste neguţători, în 
magazia lor se iviră nişte şoareci, care începură a le roade 
mărfurile. Atunci neguţătorii porunciră paznicului să le 
cumpere o pisică. 

— Am eu acasă un motan straşnic, le spuse Ani. Pot 
să vi-l dau. 

— Cât vrei pe el? Îl întrebară neguţătorii. 

— Mai nimic. Câte un ban de fiece labă. 

Cel mai zgârcit şi mai viclean dintre neguţători, 
Barbă-Căruntă, întrebă atunci: 

— Motanul tău are patru labe? 

— Patru! Gonfirmă Ani. 

— Ehei, dar nouă ne ajung şi trei! Un motan bun 
poate prinde şoareci şi cu trei labe. la trei bani, pentru trei 
labe. 

— Se cheamă că a patra labă-mi rămâne mie? întrebă 
paznicul. 

— Fie şi aşa! se învoiră neguţătorii cei lacomi. 

Şi Ani aduse motanul în magazie. 

Dar chiar din cea dintâi noapte, motanul o păţi urât: 
alergând, bietul, după şoareci, căzu de pe poliţa cea mai 
înaltă şi-şi frânse o labă. Auzind de una ca asta, neguţătorii 
spuseră într-un glas: 

— Cheamă degrabă vraciul! 


— Am să vă-ndeplinesc porunca fără întârziere! 
făgădui Ani. Dar care dintre domniile-voastre, cinstite feţe, 
îl va plăti pe vraci? 

— În niciun chip eu! se grăbi să-l încredinţeze Barbă! 
Căruntă. Am cumpărat laba stângă de la spate şi motanului 
i s-a rupt cea dreaptă din faţă. 

— Iar eu am plătit pentru laba dreaptă de la spate! 
zise Spânul. 

— Şi eu pentru laba stângă din faţă! strigă Chelbosul. 

— Se cheamă că motanul şi-a rupt laba care-i 
rămăsese lui Ani! răi atunci Barbă-Căruntă. Ani va trebui, 
aşadar, să-l plătească pe vraci. 

Ani nu mai stătu la tocmeală. Vâri motanul într-un 
sac şi pomi către oraş. 

Ajuns la vraci, acesta îngriji laba motanului, i-o 
înfăşură în bandaje şi spuse: 

— Într-o săptămână nu se mai cunoaşte. Până atunci 
va sări în trei labe. 

Ani plăti vraciului cei trei bani primiţi de la 
neguţători şi se întoarse acasă. Când se lăsă seara, îl vâri 
pe motan în magazie. 

În noaptea aceea se adunară în magazie mai mulţi 
şoareci ca niciodată. Traseră ei cu 


urechea, pricepură că motanul are o labă ruptă şi-şi 
ziseră că nu mai au de ce se teme. Alergând întruna după 
şoareci, bietul motan trebuia să sară de pe-o poliţă pe alta. 
Şi iată, tocmai când îl fugărea pe şoarecele cel mai 
neruşinat, ticălosul dădu cu coada în opaițul aprins şi-l 
răsturnă. Focul se întinse peste tot şi nu trecu mult că din 
magazie şi din mărfuri nu rămaseră decât tăciuni şi 
cenuşă. Aflând că sărăciseră, neguţătorii prinseră a răcni; 

după ce se mai potoliră, spuseră: 

— De toate astea-i vinovat motanul. Dar cum motanu- 
i al nostru, al celor patru, se cheamă că 

Ani are a ne plăti a patra parte din pagubă. 

— Toată averea mea-i acest dhoti peticit, aşa că de la 
mine n-aveţi să primiţi nimic, cinstite feţe! le răspunse Ani. 

— Mărfurile noastre făceau o mie de rupiil, spuse 
atunci Barbă-Căruntă. Dacă nu ne plăteşti două sute 
cincizeci de rupii, judecata te va trimitein robie şi vei 
munci pentru noi până la moarte! 

Şi, apucându-l pe Ani, neguţătorii îl târâră la 
judecată. 

Rupie - monedă de argint care constituie unitatea 
sistemului monetar din India (n. red). 


Când ajunseră înaintea judecății, Barbă-Căruntă luă 
motanul cu lăbuţa înfăşată şi grăi: 

— O, judecătorule preadrept! Motanul ăsta a alergat 
după şoareci, a dat cu coada în opaiţ şi a pricinuit focul. 
Toate mărfurile noastre au căzut pradă focului. Spune dar, 
o, înţeleptule, dacă stăpânii motanului n-au a-şi împărţi 
între ei deopotrivă pagubele? 

— Au! Cuvântă judecătorul. 

— Auzi, prostănacule, ce spune preacinstitul 
judecător? strigară neguţătorii la Ani. Plăteşte-ne două 
sute cincizeci de rupii, sau pieri în robie! 

În clipa aceea judecătorul întrebă: 

— De ce-i înfăşată lăbuţa motanului? 

— Şi-a rupt-o alergând după şoareci, răspunseră 
neguţătorii, iar vraciul i-a legat-o. 

— Ia spune, Barbă:Căruntă, mai întrebă judecătorul, 
cât i-ai dat vraciului pentru vindecarea motanului? 


— O, judecătorule, motanul nu şi-a rupt laba pe care 
am cumpărat-o eu, aşa că n-am dat nimic pentru 
vindecarea lui. 

— Atunci să spună Chelbosul: cât i-a plătit vraciului? 

— O, bunule judecător, motanul nu şi-a rupt 


nici laba pe care am cumpărat-o eu. De ce să fi 
cheltuit bani de pomană? 

— Înseamnă că tu l-ai plătit pe vraci, Spânule? 

Spânul clătină din cap: 

— O, nu! Motanul şi-a rupt laba care-i rămăsese lui 
Ani. Aşa că Ani l-a plătit pe vraci. 

— Laba ruptă a motanului e deci a paznicului? 
întrebă judecătorul. 

— A lui, a lui! strigară într-un glas neguţătorii. 

— lar celelalte trei labe sunt ale voastre? 

— Ale noastre, da, ale noastre! întăriră neguţătorii. 

Atunci judecătorul căzu pe gânduri; după o clipă de 
tăcere, întrebă din nou: 

— Se cheamă că motanul a răsturnat opaițul sărind 
după şoareci cu cele trei labe sănătoase? 

— Asta aşa e! Se învoiră neguţătorii. 

— Atunci paznicul nu vă datorează nimic! grăi 
judecătorul. Vedeţi voi, motanul a răsturnat opaițul 
alergând după şoareci. Dar a alergat cu labele pe care le 
stăpâneaţi voi. A patra labă era legată şi nu i-a fost de folos 
la vânătoarea de şoareci. Aşa că vedeţi-vă de treabă şi nu 
mă mai tulburaţi! 

Atunci, auzind o asemenea hotărâre, Barbă-Căruntă 
dădu cu motanul de pământ, îşi smulse. 


de ciudă, un smoc din barba-i sură şi, fără să mai 
spună o vorbă, o luă din loc. După el porniră şi Chelbosul, 
şi Spânul. 

Iar Ani, mulţumit de dreapta hotărâre, îşi luă motanul 
şi plecă grăbit, spre casă. 

Vaca din lună şi brahmanul cel lacom 

A FOST ODATĂ un brahman, căruia oamenii i-au 
uitat până şi numele. Şi-avea brahmanul acesta o slugă, 
dar oamenii n-au uitat numele slugii. Îl chema Nanavati. 

Brahmanul iubea banii mai presus de orice. Nanavati 
iubea florile şi copacii mai presus de toate. De dimineaţa 
până seara, el muncea în grădina brahmanului şi, curând, 
în jurul casei acestuia înflori o asemenea grădină, încât 
mulţi oameni de seamă din întreaga Indie veneau să se 
desfete într-însa. 

Odată, venind de dimineaţă în grădină, Nanavati 
văzu că iarba de sub pomi era tăvălită 


şi păscută. Atunci îşi puse în gând să-l afle pe vinovat 
şi să-l pedepsească. Aşteptând seara, se ascunse într-o tufă 
deasă de sambalul şi aşteptă. 

Şi iată, numai ce se ivi pe cer luna plină, că Nanavati 
auzi nişte paşi. Privi cu luaretaminte din tufa în care se 
pitise şi zări în grădină o vacă mare, albă ca laptele. Călca 
fără să se grăbească şi păştea iarba înmiresmată. Atât de 
frumoasă era vaca aceea, încât Nanavati nu-şi putea lua 
ochii de la ea. Atunci, ca să n-o sperie, urmă să stea 
ascuns. 

Şi nu trecu mult, că vaca odată-şi înălţă capul ei 
mare, se uită la lună şi, sub ochii uluiţi ai lui Nanavati, 
prinse a se ridica binişor la cer. Se făcea tot mai mică, mai 
mică, şi-n cele din urmă pieri cu totul. 


În noaptea următoare, Nanavati se ascunse din nou 
în tufişul de sambalu. Şi, numai ce se ivi luna plină, că 
aceeaşi vacă albă se arătă din nou în grădină. Ca şi data 
trecută, nu se grăbea şi păştea iarba dulce şi înmiresmată. 
Curând se apropie de tufa de sambalu într-atât că, din 
ascunzătoarea lui, Nanavati ar fi putut pune mâna pe ea. 

1 Sambalu - tufă cu fructe viu colorate! 


Dar după o vreme, tot ca în ajun, vaca îşi ridică spre 
cer capul, privind la lună. 

„Acu' zboarăin cer!/ îşi zise grădinarul şi ţâşni din 
tufa lui. Era şi timpul! Încetişor, vaca se ridica în văzduh. 
Sărind pe cât putea, Nanavati izbuti să i se prindă de 
coadă. 

Mult mai zbură Nanavati! Cu fiece clipă, luna se 
apropia, se tot apropia de el. În cele din urmă, cu mare 
băgare de seamă, vaca îşi dădu drumul pe lună. 

Locuitorii lunii îl întâmpinară pe Nanavati cu nespusă 
cinste. Mai mult, îi erau tare recunoscători. Vezi că celor 
din lună nu le era cunoscut ce straşnică mireasmă 
împrăştie florile. Şi asemenea flori avea Nanavati, că 
mirosul lor îmbătător ajunsese până-n lună. Şi, trăgând pe 
nări mireasma aceea, simţiseră cei din lună o fericire 
nemaiîncercată până atunci. 

Două zile stătu Nanavati pe lună. Către seara celei de 
a treia, vaca îi grăi: 

— La noapte cobor în grădina stăpânului tău. 
Încalecă pe mine şi astfel vei ajunge iarăşi pe pământ. 

Dacă au aflat că Nanavati îi părăseşte, cei din lună îi 
aduseră fel de fel de bunătăţi. Le 


mulţumi Nanavati noilor lui prieteni, îşi strânse 
bunătăţile într-un sac şi încalecă pe vacă. 

Şi atât de repede cobori vaca din lună, încât Nanavati 
mai să nu-şi dea seama cum se trezi din nou în grădina lui. 
Era noapte. Se culcă Nanavati în iarba deasă şi adormi. 

Stăpânul lui, brahmanul cel lacom, ieşi dimineaţa în 
grădină şi-l văzu dormind; îndată luă un băț şi, trăgându-i 
câteva pe spinare, îi strigă: 

— Trântore, leneş fără pereche! Unde mi-ai pierit trei 
zile? 

Nanavati sări ca fript şi răspunse: Ascultă, stăpâne, 
să-ţi spun despre nemaipomenita mea călătorie! 

Şi-i povesti tot ce i se întâmplase. Brahmanul, tare 
mânios, rosti: 

— Minţi! Niciun brahman nu s-a dus pân-acum în 
lună. Darămite o slugă prăpădită... Tu nici nu te-ai putea 
apropia măcar de lună! 

— De ce nu mă crezi, stăpâne? Gustă, atunci, rogutte, 
din bunătăţile astea. Mi le-au dăruit cei din lună. 

Dacă gustă brahmanul din daruri, îndată crezu 
cuvintele slugii. Pe pământ, din astfel de 


bunătăţi, nici măcar maharajahull nu gustase. Şi 
brahmanul spuse: 

— Vreme de trei zile ţi-ai părăsit îndatoririle de 
slugă. Drept pedeapsă, am să-ţi iau sacul cu bunătăţi. 

Şi, înşfăcând darul celor din lună, intră cu el în casă. 

Era acest brahman nu numai lacom, ci şi lăudăros. Şi 
de aceea îl chemă pe un vecin, brahman şi el, şi-l ospăta cu 
bunătăţile aduse din lună. 

— Mănâncă, rogucte! Îl tot îmbia gazda. Iar mâine 
povesteşte-le tuturor ce bunătăţi ai mâncat la mine. 

Nimeni pe pământ, afară de noi, n-a gustat din astfel de 
bucate! 

Atât de lacom se năpustiră cei doi brahmani asupra 
darurilor din lună, încât goliră tot sacul. lar oaspetele 
prinse a-l ocări atunci pe Nanavati: 

— Bine a zis cine-a zis că până şi-n cer prostul tot 
prost rămâne! Oare sluga ta nu putea lua doi saci plini cu 
bunătăţi? 

Stăpânul lui Nanavati spuse atunci: 

— Vom zbura şi noi în lună. Să facem de pază în 
grădină şi numai ce va începe vaca a se 

1 Maharajah - (suveran) titlu purtat în trecut de 
a ploaia: red 


Înălţa, eu mă voi prinde de coada ei, iar tu, de 
picioarele mele. Şi amândoi vom merge în lună. 

—  Lăudat fii, înţeleptule! făspunse oaspetele, 
plecându-se adânc. 

Dacă se lăsă seara, se ascunseră brahmanii într-un 
tufiş şi aşteptară. Îndată ce luna lumină pământul, se ivi în 
grădină şi minunata vacă albă. Păscând iarbă şi frunze, se 
apropie domol de cei doi brahmani. In cele din urmă se 
opri lângă tufa de sambalu şi începu să mănânce poamele 
coapte. N 

Când se satură, înălţă capul şi privi către lună. In 
clipa aceea stăpânul grădinii se ivi lângă ea. O prinse de 
coadă şi-ndată simţi că picioarele i se desprind de pământ. 
Nici al doilea brahman nu se lăsă mai prejos. Se agăţă de 
picioarele celuilalt şi se pomeni şi el ridicat în văzduh. 

Aşa porniră către lună, unul dintre brahmani agăţat 
de coada vacii, iar celălalt, de picioarele celui dintâi. Şi, 
ajungând pe la înălţimea Himalayei, întrebă deodată 

brahmanul oaspete: 

— Cinstite prietene, n-ai uitat cumva de sacul pentru 
bunătăţi? 

— N-am uitat, fireşte! răspunse stăpânul grădinii. 

— Dar e de ajuns de mare? întrebă din nou 
brahmanul oaspete. 


— De ajuns, de ajuns! Îl linişti celălalt. 

— Şi, totuşi, cam ce mărime are? 

— Lactaşa! strigă stăpânul grădinii şi, uitând că se 
tine de coada vacii, îşi desfăcu braţele. 

Îndată ce-a scăpat coada vacii din mâini, atât 
stăpânul grădinii cât şi vecinul lui se prăvăliră cu cea mai 
mare iuţeală. 

Din fericire, brahmanii căzură într-o baltă murdară şi 
puturoasă, şi rămaseră acolo, îngropaţi pân’ la gât, cât a 
fost noaptea de lungă. Dimineaţa i-au văzut nişte oameni şi 
i-au scos din baltă... 

Aşa că n-au avut brahmanii fericirea de a merge în 
lună. 

Dar de atunci vaca nu s-a mai ivit niciodată în 
grădina brahmanului cel lacom. 

Neguţătorul şi tinichigiul 

UN NEGUŢĂTOR ŞI UN TINICHIGIU au pus odată 
un rămăşag, sporovăind despre ce-i mai de seamă: bogăţia 
sau înţelepciunea. 


Spunea neguţătorul: 

— La cehi foloseşte înţelepciunea, dacă eşti sărac ca 
şoarecele de câmp? 

— Dar prostului nu-i ajută nici aurul! răspundea 

tinichigiul. 

— Ei, asta s-o crezi tu! îi întorcea vorba neguţătorul. 
Aurul îl scoate pe om din orice nenorocire. 

Tinichigiul nu era de aceeaşi părere. 

— Fără minte, aurul nu face nici două parale, iar 
mintea-l ajută întotdeauna pe om, şi fără aur. 

— Prostii! se supără neguţătorul. Nu se poate. Dacă 
mintea ta se dovedeşte mai puternică decât aurul meu, îţi 
dau o mie de rupii. Dar dacă aurul meu se dovedeşte mai 
puternic decât mintea ta, ai să-mi fii rob. Te învoieşti? 

— Mă-nvoiesc! răspunse tinichigiul. 

— Atunci hai la rajahl, să-i spunem de rămăşag, 
pentru ca niciunul dintre noi să nu se poată lepăda de 
cuvintele lui. 

Se duseră amândoi la rajah şi-i povestiră ce 
hotărâseră. Era acest rajah un stăpân aprig şi crunt. Nu 
trecea zi să nu-şi ucidă vreun supus. 


aia - prinţ indian. 


Chiar şi-n ziua aceea poruncise descăpăţânarea a trei 
nefericiţi... 

Văzându-i pe neguţător şi pe tinichigiu, rajahul voi de 
la bun început să cheme călăul, dar îşi aminti de spusele 
tatălui său: [Să nu ucizi niciodată mai mult de trei supuşi 
pe zi, că nu va mai avea cine să-ţi îngrijească elefanții, să-ţi 
ducă armăsarii la păscut, să-ţi lucreze bumbacul şi să-ţi 
ude orezăriile”. 

Nu cuteză aşadar rajahul să încalce sfatul părintesc 
şi de aceea se gândi la un videşug. li dădu neguţătorului 
un răvaş scris pe o frunză de palmier şi pecetluit cu trei 
peceti, spunând: 

— Du-te cu _ tinichigiul în împărăţia vecină şi 

înmânează-i împăratului răvaşul acesta! La întoarcere vă 
voi răsplăti. 

Neguţătorul şi tinichigiul ajunseră în împărăţia 
vecină, îi înmânară împăratului răvaşul şi aşteptară să 
vadă celavea să le spună. 

Împăratul rupse peceţile, despături frunza şi citi cu 
glas tare: 

— O, puternice vecin! Dacăkţi doreşti binele, fă-i pe 
aceşti oameni să piară! 

Auzind ce cuprinde răvaşul, neguţătorul căzu la 
picioarele împăratului, implorându-l: 


— Îndurătte, stăpâne! ia-mi tot aurul, dar lasă-mi 
viaţa! 

— Aurul meu îmi ajunge! fâse împăratul. Hai, 
străjeri! Păziţi-i! Călăul îi va descăpăţâna pe pungaşii ăştia 
peste un ceas! 

Străjerii îi împresurară pe neguţător şi pe tinichigiu 
şi nu-şi mai luară ochii de la ei. Neguţătorul începu a-i 
ruga: 

— Daţi-mi drumul şi vă acopăr cu aur! Îi dau fiecăruia 
dintre voi câte o mie de rupii! 

—  Dacălţi dăm drumul, împăratul ne taie nouă 
capetele! oftă căpetenia străjii. Ilar dacă n-ai cap, n-ai ce 
face cu aurul. 

Niciun ceas nu trecu şi se ivi călăul, iar apoi 
împăratul şi curtenii. Şi, numai ce puse călăul mâna pe 
spadă, că odată şi începu tinichigiul a râde tare şi plin de 
veselie. 

— Ce-ai găsit de râs, nebunule? se minună împăratul. 

— O, împărate, am să-ţi spun de ce. Ascultă, mult 
preadreptule! Cu cinci zile în urmă, un prezicător vestit s-a 

ivit ca din pământ în palatul mult slăvitului nostru rajah. 
Şi, văzându-ne, i-a spus el rajahului: „Atâta vreme cât 
tinichigiul şi neguţătorul ăsta vor trăi în împărăţia ta, 
numai 


nenorociri, ciumă, secetă, foamete, se vor abate pe 
pământul tău. Scapă-te de oamenii ăştia! Dar să ştii că, 
dacă-i vei ucide, nenorocirile se vor abate asupra ta, toate 
deodată: şi ciuma, şi seceta şi foametea. Întoarce lucrurile 
în aşa fel ca un alt stăpânitor să-i facă să piară şi atunci 
toate nenorocirile vor cădea pe capul celui care Le-a adus 
moartea”. 

Auzind una ca asta, împăratul se mânie cumplit şi 
strigă: 

— Aha, rajahul vostru vrea să-mi spulbere împărăţia! 
Plecaţi îndată şi vestiţi-i vicleanului că vitezele mele oşti îi 
vor cotropi în trei zile pământul şi că eu însumi am să-l 
robesc şi-am să dau poruncă să se are pământul deasupră: 
i! 

Tinichigiul şi neguțătorul se plecară înaintea 
împăratului şi se grăbiră către casă. Pe drum, tinichigiul îi 
spuse neguţătorului: 

— Vezi acum că înţelepciunea-i mai puternică decât 
aurul? Dacă n-aş fi fost eu, te-ai fi aflat acum fără capl... 
Dă-mi mia de rupii! 

— Întâi să ne întoarcem acasă, răspunse neguţătorul, 
iar acolo om vedea noi ce şi cum. 

Neguţătorul nu voia nicicum să se lipsească de aur şi 
de aceea îşi puse în gând să-l ducă la 


pierzanie pe tinichigiu. Înfăţişându-se ei înaintea 

rajahului, neguţătorul grăi: 

— Împăratul din ţara vecină te ameninţă cu război. 
Ostile lui ne vor cotropi câmpiile în trei zile! 

Înspăimântat, rajahul întrebă: 

— De ce s-a mâniat pe mine împăratul? 

Atunci neguţătorul păşi înainte şi-i spuse: 

— Numai  tinichigiul este vinovat de mânia 
împăratului. 

Şi-i povesti totul, aşa cum se petrecuse, de-a fir-aipăr. 

Sărind de pe tron, rajahul strigă: 

— Amândurora am să vă tai capetele! Hei, chemaţi-l 
pe călău! 

Călăul veni în goana mare şi aşteptă ca rajahul să-i 
poruncească să scoată spada. Neguţătorul se târî atunci în 
genunchi către rajah, prinzând a se ruga: 

— Cruţăimă, stăpâne! Ţi-oi da un elefant şi un sac cu 
aur! 

Auzind una ca asta, rajahul răcni: 

— Retează-le capetele! Au chemat ostile duşmane în 
împărăţia mea! 

Când călău! îşi scoase spada, din nou tinichigiul 
izbucni în râs. Râdea şi nu se mai putea opri. Îi dădură 
lacrimile de atâta râs. Uluit, călăul îşi plecă spada şi privi 
către rajah. 

— De ce râzi, nebunule? îl întrebă rajahul pe 
tinichigiu. 

— Râd pentru că vrei să mă răpui şi nu ştii că numai 
eu pot opri şi-ntoarce îndărăt ostile duşmane. Se cheamă 
călţi doreşti singur nefericirea, iată de ce râd... 

— Am să văd eu dacă ceea ce spui e adevărat! zise 
rajahul. Dacă reuşeşti, îţi voi dărui o mie de rupii. Să ştii 
că, dacă nu vei întoarce duşmanii din drum, voi porunci să 
fii ars de viu! 


— Dă-mi un cal şi duşmanul nu va mai îndrăzni să-ţi 
calce pământul! 

— Daţi-i un cal! porunci rajahul. 

Tinichigiul încalecă şi porni în întâmpinarea oştilor 
duşmane. După o vreme, le zări chiar lângă hotar. În 
fruntea oştilor, mânios, călărea însuşi împăratul. 

Tinichigiul dădu pinteni calului şi, ajungând la 
împărat, îi zise: 

— Înainte de toate, ucidekmă pe mine, iar apoi abia 
calcă:n picioare semănăturile de pe pământul ţării mele! 
Cât trăiesc eu, niciun ostaş nu-i va trece hotarul! 


Împăratul îşi zise: |„Dacă-l ucid, atunci tot ce-a spus 
înțeleptul se adevereşte, şi ciuma, foametea şi seceta se 
vor abate peste pământul meu”. 

— Nu, nu! spuse atunci împăratul. Mai bine să te 
ucidă rajahul tău, că doar nu-mi sunt mie însumi duşman! 

Şi, întorcându-şi ostile, porni către casă. Întorcându- 
se tinichigiul la rajah, îi vorbi aşa: 

— Mi-am ţinut făgăduiala. Nimeni nu-ţi mai ameninţă 
împărăţia! 

Mulţumit, rajahul porunci să i se numere îndată o 
mie de rupii. Punându-şi banii într-un sac, tinichigiul se 
întoarse apoi către neguţător: 

— Acu, roguzte, toarnă şi tu în sac banii pe care i-ai 
pierdut. 

A fost nevoit şi neguţătorul să numere o mie de rupii. 
Atunci, săltându-şi sacul în spinare, tinichigiul îi spuse la 
despărţire: 

— Ține minte că pe prost nici aurul nu-l ajută, în 
vreme ce înțeleptul alungă nenorocirea şi fără aur! 


Şoricelul care-a fost pisică, dulău şi tigru 

ZICE-SE că, dacă tigrul are o inimă de şoricel, atunci 
e mai bine să nu dea ochi cu pisica niciodată. 

Cică un corb ducea odată în cioc un şoricel şi, 
zburând pe deasupra unei păduri, şi-a scăpat vânatul din 
Cioc. 

Acu”, în pădurea aceea trăia un om care se pricepea 
să facă minuni. Şi şoricelul îi căzuse tocmai la picioare. 
Omul îl ridică şi-l duse în coliba lui. Zile de-a rândul, 
şoricelul trăi acolo, împreună cu omul. Omul hrănea şi-l 
adăpa, iar şoricelul era fericit. Dar odată, ieşind din colibă, 
şoricelul dădu peste un coşcogea motanul. Furişându-se 
iar în colibă, şoricelul se ascunse într-un ungher şi rămase 
acolo, dârdâind de frică. 

Văzând una ca asta, omul îl întrebă: 

— Ce-i cu tine? De ce tremuri? 

— Vai, stăpâne, chiţăi şoricelul tremurând întruna, nu 
departe de colibă am dat peste un motan şilacu” mor de 
frică! 

Omul se gândi oleacă şi-i zise: 


— Bine, voi face în aşa fel, încât să nu te mai temi 
niciodată de pisici. Culcă-te şi dormi! 

Mâine dimineaţă, nu te vei mai trezi şoricel, ci vei fi 
şi tu pisică. 

Şi omul se ţinu de cuvânt: în zori, şoricelul se trezi 
pisică. 

— Nu mai ai de ce să te temi de pisici. Acu” 

eşti pisicării spuse omul. 

Mulţumit, şoricelul:pisică ieşi afară din colibă. Şi, 
iată, numai ce se întinse niţeluş la soare, că deodată văzu 
din nou motanul. Uitând, bietul, că nu mai era şoricel, ci 

pisică, se furişă numaidecât în colibă. 

— Ce-i cu tine? Îl întrebă omul. De cine te-ai mai 
speriat? 

Pisicii-şoricel îi fu ruşine să-i mărturisească adevărul 
şi atunci spuse o minciună: 

— Am dat în pădure peste un dulău; s-a luat după 
mine şi-abia i-am scăpat din gheare. 

— Culcă-te şi dormi! Spuse omul din nou. 

Mâine dimineaţă te vei trezi dulău şi nu vei mai avea 
a te teme de dulăi. 

Şi aşa se întâmplă: în zori, pisica se pomeni un dulău 
straşnic şi, lătrând zgomotos, fugi în pădure. Lângă un 
copac din apropiere, dulăul 


dădu din nou peste motan. Motanul văzu şi el dulăul 
şi-şi zise că se va năpusti asupră-i şi se pregăti de apărare: 
stupi către dulău, îşi ridică o labă şi mieună grozav. 

Auzindu-i mieunatul, nemaiştiind pe ce lume se află, 
dulăul o tuli în colibă. 

— Dar cine te-a mai speriat şi de astă dată? 

Îl întrebă omul. 

Din nou îi fu ruşine şoricelului devenit dulău să-i 
mărturisească adevărul şi pe loc croi o minciună: 

— Vai, stăpâne, nu departe de colibă am dat peste un 
tigru! Nici acu! nu pot pricepe cum de-am izbutit să scap 
din colții lui cumpliţi! 

— Ei, atunci voi face în aşa fel ca, de azi înainte, să 
nu te mai temi de nimeni. Culcă-te şi dormi! Mâine te vei 
trezi tigru. 

Şi aşa se întâmplă: în zori, dulăul se pomeni tigru şi- 
şi spuse: „Nu mi-e dat mie, rege peste fiare, să mă pitesc 
în sărăcăcioasa colibă a omului. Mă duc în pădure şi toate 


1 


jiganiile vor tremura de puterea şi vitejia mea!” 

Vorbindu-şi astfel, şoricelul devenit tigru pătrunse cu 
un aer semeţ în desişul pădurii. Şi deodată dădu peste 
motan. Motanul văzu şi el 


tigrul. De spaimă, părul motanului se zbârli, spinarea 
i se încovoie şi ochii i se aprinseră. „Acu' s-a sfârşit cu 
mine! îşi zise motanul. De tigru nu mă pot apăra!” 

Dar văzând ochii aprinşi ai motanului, tigrul, în 
pieptul căruia bătea inima temătoare a unui şoricel, o 
rupse la fugă către colibă. Intrând înăuntru, se afundă în 
ungherul cel mai întunecos şi rămase ascuns acolo, cu 
dinţii clănţănind de frică. 

Omul se miră: 

— De ce tremuri din nou? Sunt oare în pădurea de 
lângă coliba noastră fiare mai puternice decât tigrul? 

— Sunt... şopti tigrul abia auzit. 

— Care? se minună omul. 

— Mo... mo... motanul! 

Atunci pricepu omul tot ce se petrecuse cu şoricelul 
preschimbat în tigru şi grăi: 

— Tigrul în pieptul căruia bate o inimă de şoarece e 
mai slab decât pisica. Cel ce are inimă de şoarece, şoarece 
să rămână! 

Şi, grăind aşa, prefăcu din nou tigrul într-un biet 
şoricel. 


Sluga şi zamindaruli 

A FOST ODATĂ un zamindar zgârcit nevoie mare. Ori 
de câte ori îşi tocmea o nouă slugă, zamindaru-i grăia cam 
aşa: 

— De plătit am să-ţi plătesc mult, cinci rupii pe lună. 

Dar le vei primi când vei împlini, în cap, douăsprezece luni; 
însă dacă-mi părăseşti casa înainte de-a împlini un an, 
atunci nu mai primeşti nimic. lar dacă eu te voi alunga 
înainte de a ţi se împlini anul, ai dreptul să-mi tai urechea 
dreaptă. 

Tocmindu-şi astfel sluga, zamindarul şi nevastă-sa îl 
sileau pe bietul băiat să le muncească din zorii zilei şi până 
se iveau stelele pe cer. Sluga trudea pe câmp, în grădina 
de zarzavat, în livadă, păştea vitele, gătea prânzul, făcea 
curat în casă, tundea oile şi aduna vreascuri. lar la ceasul 
mesei i se dădea o lipie din tărâţe de orez şi o cană cu apă, 
în care fiersese orezul pentru stăpâni. 

Nicio slugă nu putea, fireşte, să ducă o asemenea 
viaţă vreme de un an de zile. Muncea 

ia - moşier mi). 


doar douăřtrei luni şi pleca de acolo, fără să 
primească niciun ana pentru cât muncise. lar zamindarul 
ăsta şi voia. 

— Uite ce bine le-am potrivit! i se lăuda el nevestei. 
Într-un an mi-au muncit, pe rând, şase slugi, şi nici uneia 
nu i-am plătit nimic. 

Şi iată, veni odată să se tocmească la zamindar un 
băieţandru de doisprezece ani, un fecior de ţăran, pe nume 
Raj. 

— La seama, zise zamindarul, dacă-mi vei munci 
douăsprezece luni, îţi voi plăti şaizeci de rupii. Dacă te voi 
alunga însă înainte de sfârşitul anului, îmi poţi tăia 
urechea dreaptă. 

— Bine! Spuse Raj. 

— Ei, atunci înjugă bivolul şi du-te la arat! 

Băiatul munci la câmp ziuaintreagă. Când se însera, 


1 


veni acasă şi ceru ceva de mâncare. Nevasta zamindarului 
îi dădu o păstaie de bob şi-o lipie din tărâţe de orez. 

—  Mulţumesculţi, preabună stăpână! spuse Raj, 
îmbucând. Dar altceva nu se mai află? 

— Taci, mâncăule! ţipă la el zgârcita. N-ai să mai 
primeşti nimic! 

Ana - monedă indiană cu valoare foarte scăzută (n.t.). 


Când se culcară stăpânii, Raj pătrunse în cămara 
unde se păstrau bucatele şi mâncă pe săturate. Intrând 
dimineaţa în cămară, nevasta zamindarului dădu peste o 
grămadă de oase de găină şi peste firimituri dintr-o lipie 
de grâu. 

— Priveşte! strigă ea către zamindar. Flăcăuaşul ăsta 
calic ne-a înghiţit azi-noapte toate bucatele! Ai să păstrezi 
oare o slugă ca asta? 

— Îndată să pleci din casa mea, nesătulule! porunci 
zamindarul. 

— Se cheamă că mă alungaţi? întrebă Raj cu 
blândeţe. Bine, am să plec. Dar îngăduie-mi, înainte, aşa 
cum ne-a fost vorba, să-ţi tai urechea dreaptă. 

Atunci,  amintindu-şi  învoiala, oftă din greu 
zamindarul: 

— Păi nu te alung! mârâi el, posomorât. Dar n-ai voie 
să te atingi de bucate. Pentru prânz, găteşte:-ne azi fazanul 
cel mai gras. 

— Am înţeles, stăpâne! grăi sluga şi imediat se 
îndreptă spre coteţul în care se aflau douăzeci de fazani. 

Fără a sta mult pe gânduri, Raj tăie toţi fazanii, îl 
alese pe cel mai gras şi i-l duse plocon nevestei 
zamindarului. 


— Să n-ai nicio îndoială, stăpână, ăsta-i fazanul cel 
mai gras! zise flăcăul. Ca să nu greşesc, am tăiat toate 
păsările, am cântărit-o pe fiecare:n palmă şi-am ales-o pe 
cea mai grea. 

— Ram, Ram! Strigă femeia pe bărbatu-său. Pe loc se 
cuvine să ne descotorosim de el! 

De astă dată, zamindarul, amintindu-şi singur de 
învoială, spuse: 

— Las să ducă mâine caprele la păscut în pădure şi 
să nu vină acasă toată săptămâna. 

Aflând care-i pădurea în care ţăranii săraci adună 
uscături, Raj mână într-acolo caprele stăpânului; îşi făcu 
chiar şi o colibă. De dimineaţă până seara asculta 
cântecele vesele ale păsărilor şi bea lapte de capră. Dacă 
un ţăran sărac trecea pe lângă el, băiatul îi dăruia câte o 
capră, uneori şi câte două. Peste o săptămână, din toată 
turma îi rămăsese doar un ied. Cântând un cântecel vesel, 
Raj îl mână către casă. 

— Unde mi-s caprele, tâlharule? strigă furios 
zamindarul, dând cu ochii de un singur ied. Am avut o sută 
de capre una şi una! Unde:s? 

— Pe toate, milostive stăpâne, Le-a mâncat tigrul. Ai 
avut mare noroc c-am rămas viu eu şi cu iezişorul ăsta! 


Auzind de nenorocire, zamindarul îşi zgârie faţa cu 
unghiile, iar nevastăisa, de necaz, îşi sfâşie straiele. După 
ce s-au mai potolit oleacă, femeia îi spuse băiatului: 

— Mâine, cum se crapă de ziuă, culege din livadă 
jumătate din banane, jumătate din portocale şi jumătate 
din piersici. 

— Am înţeles, stăpână! Totul va fi făcut întocmai cum 

ai poruncit! răspunse sluga, plecându-se înaintea ei. 

Şi, înarmându-se cu un cuţit bine ascuţit, Raj se urcă 
dimineaţa în bananier. Tăie câte o jumătate din fiece 
banană şi-o zvârli la pământ. Sfârşind cu bananele, rezemă 
scara de portocal şi tăie câte o jumătate din fiece 
portocală. Apoi făcu la fel cu piersicile. Când se ivi în 
livadă zamindarul cel zgârcit, văzu că toată recolta-i era 
prăpădită. Pe pământ erau împrăştiate jumătăţi de banane, 
de portocale şi de piersici, iar celelalte jumătăţi spânzurau 
în pomi. 

— Afară din casa mea! făcni zamindarul. Ai făcut praf 
dintr-o recoltă pe care mi s-au dat o sută de rupii! Şterge- 
o, sau te strâng de gât! 

— V-am împlinit porunca şi nimic mai mult! 

[ronse Raj, supus. Domniile-voastre mi-aţi 


poruncit să tai jumătate din poame şi-aşa am şi făcut. 
Dar dacă mă alungi cu tot dinadinsul, eu plec. Numai, 
înainte de plecare, îngăduie-mi să-ţi tai urechea dreaptă. 

— Of, ce tot spui! se înspăimântă zamindarul. 

Acu! n-am timp să stăm de vorbă. Ne-om înţelege noi 
cumva mâine! 

Şi-o rupse la fugă spre casă. Acolo dădu de nevastă: 
sa şi-i zise: 

— Hai să ascundem tot ce-i demâncare şi să fugim la 
noapte la oraş, la taică-tău. Băiatul nu poate sta fără 
mâncare şi va pleca în satul lui. Apoi ne vom întoarce şi 
vom trăi ca mai-nainte! 

— Bine te-ai gândit! se bucură femeia. Aşa vom face. 
Deseară ne pregătim, iar la noapte, când sluga doarme, o 
ştergem pe nesimţite. 

De cu seară îşi pregăti zamindarul o ditai lada, vâri 

într-însa pui fripţi, prăjituri, tot felul de bunătăţi şi aşteptă 
să se întunece bine. Dar Raj prinse de veste că zamindarul 
ascunde în ladă de-ale gurii şi pricepu totul. 

După ce văzu că stăpânul său s-a dus la culcare, 
fiindcă trebuia să se odihnească pentru drumul lung, 
flăcăul ridică încetişor capacul şi se vâri în ladă. 


La miezul nopţii, zamindarul şi nevastăisa se treziră 
încetişor, se îmbrăcară şi porniră la drum. Zamindarul 
căra:n spinare lada în care era băiatul, pufnea toată 
vremea şi-şi certa femeia: 

— De ce-ai luat atâta mâncare? Tare-i greu de dus! 

Iar flăcăul şedea cuminte în ladă, înfuleca întruna şi 
se simţea ca un domn pe care slugije-l poartă în 
palanchini. 

Curând hotărî zamindarul să facă popas, să se 
odihnească şi să îmbuce câte ceva. Ajungând pe un câmp, 
lângă o fântână, lăsă jos lada şi-o deschise. Sluga ţâşni din 
ladă şi, împreunându-şi palmele la piept, zise: 

— O, bunii mei stăpâni! Nu vă supăraţi pe mine! Atât 
îmi sunteţi de dragi, că nicio zi nu mai pot trăi fără 
ia eta Uite de-aia, ca să nu mă despart de 
domniile-voastre, m-am vârât şi-n ladă. Şi ca să nu vă vină 
prea greu să mă purtaţi, am mâncat tot ce era într-însa. 

— Nu, aşa nu mai pot trăi! strigă zamindarul. 

Taie-mi urechea şi piei pentru totdeauna din ochii 
mei! 

1 Palanchin - un fel de litieră obişnuită în India! (o. 


red.). 
46 


Băiatul scoase numaidecât cuțitul de la cingătoare, 

dar nevasta zamindarului îl opri şi zise bărbatului ei: 

— Cum te vei înfăţişa înaintea părinţilor mei, aşa, 
fără o ureche? Toate neamurile vor râde de tine şi-şi vor 
bate joc! 

— Ai dreptate! Oftă zamindarul şi-i şopti: Las căntr-o 
oră scap eu de ţâncul ăstal... Ei, slugă, strigă el apoi, e 
timpul să ne culcăm cu toţii! Pregăteştebne, e în frunze şi 
crengi, aşternuturile! 

După ce Raj pregăti aşternuturile, aşa cum i se 
poruncise, zamindarul târi un aşternut lângă fântână şi 
spuse slugii: 

— Tu te culci aici, iar noi, lângă tine. 

Numai ce adormiră stăpânii, că Raj trase binişor 
lângă fântână aşternutul nevestei zamindarului, iar pe al 
său îl târî într-o parte. 

În cel mai întunecos ceas dinaintea răsăritului, 
zamindarul se furişă către fântână, pipăi aşternutul şi, 
apucându-şi nevasta, o zvârli în fântână. 

— În sfârşit, am scăpat de cel ce ne chinuia! 

grăi el, plin de veselie. Scoală, femeie, şi hai să ne 
întoarcem acasă! Nu mai am a mă teme că-mi pierd 
urechea! 


— Cine zici că te chinuia şi de cine ai scăpat, 
milostive stăpâne? auzi deodată lângă el glasul slugii. 

Înţelegând ce se întâmplase, zamindarul se luă cu 
mâinile de cap şi porni în tăcere către oraş. Trebuia acu! 
să-i vestească pe părinţii nevestei de nenorocire. 

Dar Raj ştia care-i cel mai scurt drum pân’ la oraş. 
Alergând într-un suflet la tatăl fostei lui stăpâne, îi spuse: 

— Stăpâna m-a trimis! S-aintâmplat o mare 
nenorocire! Bărbatul ei a înnebunit şi vine-ncoace să vă 

ucidă. Stăpâna a zis: ,„Roagă-i să-l lege pe bărbatu-meu şi 
să-i pună douăzeci de lipitori la ceafă. Asta-l face să-şi vină 
grabnic în fire!” 

Grăind aşa, Raj o luă din nou la picior, în 
întâmpinarea zamindarului. 

— Stăpâne! îi strigă el încă de departe. Am fost la 
tatăl stăpânei, soţia dumitale, care ţi-a pregătit o primire 
pe cinste. 

Abia puse zamindarul piciorul în casa nevesti-sii, că 
patru slugi se şi năpustiră asupră-“i, îl legă de mâini şi de 
picioare şi-i puseră pe ceafă douăzeci de lipitori. 

Raj stătea deoparte şi râdea. 


Văzând zamindarul cu câtă bucurie îi râdea sluga, 
pricepu numaidecât cine-i pregătise o asemenea primire. 

— Nemernicule! răcni el, cu glasul schimbat. 

Taie-mi urechea dreaptă şi du-te unde ştii! mai bine 
fără o ureche, decât să am de-a face cu un diavol ca tine! 

Raj atâta aştepta. Se repezi la zamindar, îi tăie 
urechea dreaptă, plecă... Şi dus a fost! 

lar zamindarul cel zgârcit a tot stat cu lipitorile la 
ceafă, până i-a venit nevasta: spre norocul ei, fântâna avea 
apă puţină şi trecătorii au putut-o scoate dimineaţa. 

lar zamindarul se întoarse acasă aşa, fără o ureche, 
însă bucuros că scăpase de Raj. 

De atunci, ori de câte ori încerca să înşele un ţăran, 
acela zicea: 

— Mă duc să-l chem pe Raj! 

Şi zamindarul îndată fugea în casă şi, de frică, punea 
zăvoarele la poartă şi la toate uşile. 

4 - Poveşti nemuritoare - cd 79 


Două minuni 

SE POVESTEŞTE că, odată, a căzut trăsnetul peste 
casa unui om de vază şi toate bogăţiile lui au ars dintr- 
odată. l-a rămas nefericitului doar un uriaş ceaun de tuci, 
pe care nici focul nu l-a putut vătăma. 

Şi, iacă, omul acela - pe care-l chema Nanduka - se 
hotări să plece într-o lungă călătorie, pentru a-şi uita 
nenorocirea. Înaintea plecării, se duse Nanduka la vecinul 
lui, pe nume Lakşmana, şi-i zise: 

— Rogutte, prietene binevoitor, păstrează-mi până la 
înapoiere singura avere ce mi-a rămas, acest ceaun de 
tuci! 

Doi ani de zile pribegi Nanduka tot pe meleaguri 
străine, dar într-al treilea an i se făcu dor de locurile sale 
de baştină şi hotări să se întoarcă în satul lui. 

Şi, înapoindu-se, se duse Nanduka la vecinul său. 
Văzându-l pe Nanduka, Lakşmana rosti cu prefăcută 
amărăciune: 

— Ce nenorocire, prietene! Ceaunul tău de tuci a fost 
mâncat de şoareci! 


Nanduka nu arătă defel că nu crede cuvintele 
vecinului. De aceea îi spuse: 

— Aş vrea să cobor până la râu, să mă spăl de păcate 
după drumul cel lung. Roagă-l pe feciorul tău să vină să mă 
ajute. Şi să aducă la mal tot ce trebuie pentru spălarea de 
păcate. 

Grăind aşa, Nanduka se îndreptă către râu, iar după 
el mergea, ascultând de porunca părintelui său, feciorul de 
şapte ani al lui Lakşmana. 

Alegând un loc mai ferit, lângă o stâncă, Nanduka se 
spălă de păcate, apoi îl apucă pe feciorul lui Lakşmana şi-l 

vâri într-o peşteră din apropiere, răsturnând la intrare şi 
un bolovan mare şi greu. După care, ca şi cum nimic nu s- 
ar fi petrecut, se întoarse acasă. 

Către seară, Lakşmana veni în goana mare la el şi-i 
strigă: 

— O, Nanduka, unde mi-e feciorul? De ce nu s-a 
întors acasă? 

— S-a întâmplat o mare nenorocire, prietene! Cât m- 
am spălat, o rândunică l-a înhăţat pe drăguţul tău fecior, 
de pe un bolovan care se afla la malul râului... 

— O, ce spui, ticălosule! strigă Lakşmana. Cine-ar 
putea crede, oare, că o rândunică poat 


Căra un copil de şapte ani?... Hai chiar acu” la 
judecată! 

Infăţişându-se ei înaintea judecătorului, Lakşmana 
ieşi în faţă şi zise: 

— Stăpâne înţelept şi preadrept! Mincinosul ăsta zice 
că o rândunică l-a răpit de pe un bolovan de la marginea 
râului pe feciorul meu de şapte ani. Porunceşte-i 
ticălosului să-mi dea băiatul... 

După ce l-a ascultat pe Lakşmana, judecătorul se 
întoarse către Nanduka: 

— Tare ne mai socoti proşti, într-adevăr! Pe dată să-i 
înapoiezi vecinului tău feciorul! 

— Dar cum i-l pot înapoia, dacă i l-a răpit o 
rândunică? 

Atunci judecătorul nu mai putu răbda şi strigă: 

— Ce tot vorbeşti? O rândunică poate ridica oare un 
copil în văzduh? 

Nanduka prinse atunci a râde şi bolborosi printre 
hohote: 


— Acolo unde şoarecii pot mânca un ceaun de tuci, 
rândunica poate ridica în văzduh un copil de şapte ani. 

Şi-i povesti cum îi lăsase în păstrare vecinului său 
ceaunul de tuci înainte de a pleca în călătorie, şi ce s-a 
petrecut după aceea. 


Atunci judecătorul, râzând, spuse: 

— Nanduka şi Lakşmana, de-i aşa, împăcaţi-vă şi nu 
vă mai certaţi. Lakşmana, dă-i înapoi ceaunul lui Nanduka, 
iar tu, Nanduka, spune-i unde-i este feciorul. 

Şi-aşa şi făcură. Iar amândoi au rămas mulţumiţi. 

Dar oamenii din satul acela spun şi azi: = Acolo unde 
şoarecii pot mânca un ceaun de tuci, rândunica poate 
ridica un copil de şapte ani în văzduh! 

Cu ce seamănă elefantul 

UN OM MERGEA odată pe un elefant, către oraş. Pe 
drum el întâlni cinci cerşetori, care veneau drept în faţa 
elefantului şi nu se abăteau din drum. 

— La o parte! le strigă omul. Oare nu vedeţi că aveţi 
înainte un elefant?... îndată vă calcăfn picioare! 


Cerşetorii se dădură degrabă în lături şi unul dintre 
ei spuse: 

— De unde să ştim că avem în faţă un elefant? Cu 
toţii suntem orbi din născare! 

— Tare-am vrea să ştim cu ce seamănă elefantul! grăi 
al doilea cerşetor. 

—  Apropiaţi-vă şi pipăiţi-l!! = îndemni stă panul 
elefantului. Aşa o să vă puteţi da seama cât de minunat e 
animalul ăsta. 

Zis şi făcut. Orbii se apropiară de elefant şi prinseră 

a-l pipăi. Unul îi atinse vârful cozii, altul un picior, al 
treilea o ureche, al patrulea trompa, al cincilea coastele. 

Orbul care pipăise vârful cozii spuse: 

— lacă, niciodată nu mi-aş fi putut închipui că 
elefantul seamănă cu o mătură! 

— Ce vorbeşti?! se miră al doilea, care pipăise 
piciorul elefantului. Seamănă, desigur, cu un stâlp. 

Cel care pipăise urechea elefantului grăi atunci: 

— Amândoi vă înşelaţi! Aduce cu o ditamai frunză de 


lotus. 

— Prostii! strigă al patrulea. Seamănă cu o frânghie 
groasă. 

Al cincilea orb, cel care pipăise coastele, începu să 
râdă: 


— Atât de straşnic V-aţi speriat de elefant, pareimi-se, 
încât nici nu V-aţi apropiat de el! Aflaţi însă că elefantul 
seamănă cu un zid de cetate. 

— Ei aş! Strigă din nou cel dintâi. Elefantul seamănă 
cu o mătură! 

— Cu un stâlp! Susţinu al doilea. 

— Cu o frunză de lotus! strigă al treilea. 

— Cu o frânghie! nu se lăsă al patrulea. 

— Cu un zid de cetate! încheie al cincilea. 

Omul cu elefantul plecase de mult şi orbii tot se mai 
ciorovaiau. Se lăsase seara, dar ei strigau înainte: 

— Elefantul seamănă cu o mătură! 

— Cu un stâlp! 

— Cu o frunză de lotus! 

— Cu o frânghie! 

— Cu un zid de cetate! 

Şi-a venit şi ziua a doua, dar, şezând în praful 


drumului, orbii se certau care de care: 
— Elefantul seamănă cu o mătură! 
— Cu un stâlp! 
— Cu o frunză de lotus! 
— Cu o frânghie! 


— Cu un zid de cetate! 

Se zice că până şi-n ziua de azi mai şed în praful 
drumului, tot sfădindu-se şi neştiind cu ce seamănă 
elefantul. 

Povestea prietenului rău 

SE SPUNE că, odată, un şacal şi o căr-l au ajuns 
prieteni la toartă. 

Intr-un rând, şacalul îi spuse cămilei. 

— Haidem, prietenă, să trecem pe celălalt mal. 
Creşte acolo o trestie dulce cum n-a mai fost pe lume! 

— Suie-n spinarea mea! Se bucură cămila, îndată ne! 
om vedea pe malul celălalt! 

Atunci şacalul sări în spinarea prietenei lui şi ea îl 
purtă degrabă peste râu. Nu minţise şacalul. Lângă mal se- 
ntindea un minunat câmp cu trestie de zahăr. 

Cu mare plăcere rătăci cămila prin câmpul cu trestii 
şi tare se lacomi la mâncare. În vremea 


asta, pe mal, şacalul prindea peşte. Atât de mulţi 
peşti erau, încât, către amiază, şacalul se simţi chiar prea 
sătul. Dormi oicaca, se trezi apoi şi alergă spre cămilă. De 
mulţumit ce era, prinse a rătăci pe câmp, lătrând din 
răsputeri. 

Locuitorii unui sat din preajmă! | auziră. Apucară în 
grabă nişte reteveie şi alergară spre câmp. Dar numai ce 

zări oamenii, că şacalul se ascunse degrabă într-un tufiş. 

Ţăranii văzură cămila care le mânca trestiile de zahăr 
şi începură s-o ciomăgească. 

Mai mult moartă decât vie, bătută măr, cămila izbuti 
cu chiu cu vai să scape de oameni şi să nimerească la râu. 
Aici o ajunse din urmă şacalul şi, ca şi cum nimic nu s-ar fi 
petrecut, îi zise: 

— E timpul să mergem acasă! 

— E timpul! răspunse cămila. 

— Atunci am să-ţi sar în spinare. 

— Sări! îi îngădui cămila. 

Dacă s-au îndepărtat oleacă de mai, cămila îl întrebă: 

— Spune, prietene, ce te-a apucat de-ai urlat atât de 
tare? Oare nu ştiai că oamenii din sat se vor aduna la 
urletele tale şi mă vor ciomăgi? De ce ai făcut una ca asta? 


— Nu ştiu! răspunse liniştit şacalul. Habar n-am! Am 
eu, aşa, un obicei: după o masă bună, urlu cât pot. 

— A, atunci e cu totul altceva! vorbi cămila. Dacă-i un 
obicei de-al tău, se cheamă că n-ai nicio vină. 

Când ajunseră la mijlocul râului, unde era tare 
adâncă apa, cămila spuse: 

— Ştii ceva, şacalule? Aş vrea să mă bălăcesc niţel. 

— Celţi veni? strigă şacalul. Vezi doar că suntem în 
partea cea mai adâncă a râului! Nu face una ca asta! şi! 
apoi... de ce să te bălăceşti tocmai acu”? 

— Nu ştiu! îi răspunse cămila. Habar n-am! Am eu, 
aşa, un obicei: după ce sunt ciomăgită, îmi place nespus să 
mă scald! 

Şi grăind aşa, cămila se vâri cu capul sub apă. lar 
când ea ieşi din nou la faţa apei, şacalul nu-i mai stătea în 
spinare: se înecase. 


Şi nimănui nu i-a părut rău după şacal, şi nimeni nu 
şi-a amintit de el. 
Asta-i soarta prietenilor răi! 


I 


Cum a fost pedepsit un cămătar 

SE SPUNE că, într-un sat, trăia un plugar. 

Moştenise de la taică-său doar o bucată de pământ, 
un bivol şi un plug. Un cămătar veni într-un rând la plugar 
şi-i grăi cam aşa: 

— Tatăl tău îmi datora o sută de rupii. Plăteşte-mi 
datoria! 

— N-am bani acum! Îi răspunse plugarul. Aşteaptă să 
strâng recolta. Oi vinde orezul la oraş şi ţi-oi întoarce 
datoria tatii. 

Cămătarul nici nu voi să audă. 

— N-aştept deloc! N-ai bani, îţi iau în schimb plugul 
şi bivolul! Îl ameninţă pe plugar. 

Plugarul îl rugă, cu lacrimi în ochi: 

— Cum să ar fără plug şi fără bivol? Aibi milă de 
mine, te rog! 

— Bine, sunt un om de treabă! Consimţi atunci 
cămătarul. Îţi las pentru trei zile plugul şi bivolul, iar tu 
îmi vei da pentru asta doi manif la recoltă. 

Neavând bietul ce face, plugarul trebui să se- 
nvoiască. 


| Em - greutate de aproape 40 kg (n.t.). 


Semăna el orezul şi aşteptă. Şi veni vremea culesului, 
dar plugarul era atât de sărac, că nici seceră n-o, cca. Se 
duse la cămătar să-i ceară o secetă cu împrumut. 


— Pentru tine fac orice şi nu-mi pare rău de nimic, îi 
spuse cămătarul. lacă secera! Ai să-mi dai pentru ea încă 
un man de orez, din recoltă. 

Iar plugarul trebui să se-nvoiască şi cu asta. 

Din toată recolta, trei pumni de boabe îi rămaseră 
plugarului, încolo cămătarul îi luă tot orezul. Şi numai ce 
se apucă să-şi coacă o pâine, că din nou veni cămătarul, 
nemulţumit: 

— Am venit să-ţi văd măsurile. Mi se pare mie că nu 
mi-ai plătit toată datoria. 

— Vai de mine, spuse plugarul, nu poţi scoate apă din 
piatră seacă, aşa că nu-mi mai poţi lua nimic. Mai bine 
învaţă:mă cum să trăiesc fără pâine. 

— Prietene, răsuflă din greu cămătarul, şi bogăţia, şi 
izbânzile în viaţă, toate ne vin de la zeul Rama. Încearcă 
să-l afli, şi Rama te va ajuta. 

Plugarul îşi coapse trei lipii de orez, să le aibă la 
drum, şi pomi să-l caute pe Rama. 

În cea dintâi zi de pribegie întâlni un brahman. Mult 
se bucură, bietul, zicându-şi „Cred că 


brahmanul pe care am norocul să-l întâlnesc ştie 
unde-l pot afla pe Rama”. Şi, întinzându-i brahmanului o 
lipie, îl întrebă: 

— O, cinstite părinte, oare nu mi-ai putea spune cum 
aş putea da de zeul Rama? 

În loc de răspuns, brahmanul apucă lipia, o vâri în 
sân şi, fără o vorbă, plecă mai departe. 

Intr-a doua zi, plugarul întâlni, din întâmplare, tot un 
brahman. [Poate că acesta nu va fi atât de hulpav!/ îşi zise 
şi-i grăi: 

— O, cinstite părinte, fie-ţi milă de un om sărman! N- 

am nimic la sufletul meu decât lipia asta. ia-o şi spune-mi 
cum pot să dau de zeul 

Rama? 

Brahmanul se uită la plugar, vâri lipia în sân şi plecă 
mai departe, fără să-i răspundă. 

În cea de-a treia zi, către scăpătatul soarelui, bietul 
plugar zări pe drum un cerşetor bătrân. Apropiindu-se de 
el, îi întinse cea din urmă lipie. 

— Bunătatea-i răsplătită întotdeauna! grăi bătrânul 
cerşetor. Încotro ti-i drumul, om de treabă, şi de ce eşti 
îngândurat? 

— ÎL caut pe zeul Rama, răspunse plugarul, dar 
nimeni nu vrea să-mi arate drumul ce duce către el. 


— Ia spune-mi, prietene, de ce vrei să-l vezi pe 


Rama? 

— Un cămătar mi-a luat toată recolta. Vreau, deci, să- 
l întreb pe Rama ce să fac ca să nu mor de foame. 

— Află că eu sunt vrăjitor! Spuse atunci bătrânul. Nu 
ţi-ai cruțat pentru mine cea din urmă lipie, aşa că te voi 
ajuta, la scoica asta! Suflă în ea şi toate dorinţele ţi se vor 
împlini. Dar nu uita: înainte de a sufla în scoică, se cuvine 
să te închini către soaretrăsare. 

Şi, punând scoica la picioarele plugarului, bătrânul 
se făcu nevăzut. 

Nevenindu-i să-şi creadă ochilor, sărmanul plugar 
apucă sucica, se închină către soare-rgsare şi strigă: 

— Să se ivească înainte-mi un bivol, înjugat la 
tongăl! 

Şi nici nu dusese bine scoica la buze, că înaintea lui 
se şi ivi un bivol tânăr şi arătos, înjugat la o tongă nouă. 

Trecând cu bivolul lui pe lângă casa cămătarului, 

acesta rămase cu gura căscată de mi 


Li - car cu două roţi (at). 


Tare. Lăsându-şi toate treburile baltă, dădu fuga până 
la plugar. 

— De unde ai furat bivolul şi Tonga? strigă el supărat, 
când ajunse. Hoţule, la-nchisoare ţie locul! 

— Ram, Rami! se înspăimântă bietul om. M-a ajutat 
un vrăjitor. El mi-a dat scoica asta şi mi-a zis: JSuflă în ea 
şi ţi se va împlini tot ce doreşti!” lată de unde am bivolul şi 
Tonga. 

În dimineaţa următoare, cămătarul îl pândi pe plugar 
când porni cu bivolul la câmp, se furişă în coliba lui şi-i 
fură scoica fermecată. Apoi tot într-o goană o tinu până 
acasă şi, bucuros, începu să strige: 

— Vreau o sută de bivoli şi zece elefanţi! 

Şi, dorindu-şi asta, suflă în scoică. Dar nici bivolii şi 
nici elefanții nu-i umplură bătătura. 

„N-am suflat, pesemne, cum trebuie!” chibzui 
hoţomanul şi strigă: 

— Să se ivească înainte-mi un sac aur! 

De astă dată suflase în partea cealaltă a scoicii, dar 
sacul cu aur tot nu se ivi. Până seara a tot suflat cămătarul 
în scoica furată, un picuşor a 

1 „Ram, Ram!” - exclamaţie care corespunde cu 
„Dumnezeule! 


lipsit să nu plesnească de încordare, dar nicio dorinţă 
nu i se împlini, pentru că plugarul nu-i spusese căbnainte 
de a sufla în scoică se cuvenea să te închini către soare: 
răsare. 


Cum se ridică soarele pe cer, cămătarul veni iarăşi la 
plugar. 

— Scoica ta-i la mine! îi spuse el. Doar că n-o pot face 
să-mi împlinească dorinţele. Ţi-o dau îndărăt, dar numai 
dacă-mi făgăduieşti că voi primi îndoit tot cezţi va da şi ţie. 

Din ziua aceea, cămătarul începu să se îmbogăţească 
ceas de ceas. Îşi dorea plugarul o sută de rupii, cămătarul 
avea dintr-odată două sute. li cerea plugarul scoicii un 
rând de dhoti, cămătarul primea două rânduri. Îşi dorea 
plugarul o brățară - două brățări se iveau pe dată înaintea 
cămătarului. 

Dar cămătarul cel lacom nu era mulţumit nici cu atât. 
De multe ori a încercat să fure scoica fermecată, pentru că 
acu” văzuse că, înainte de a sufla într-însa, se cuvenea să 
se închine către soaretrăsare. De trei ori a intrat pe furiş în 
casa plugarului, când omul nu era acasă, dar n-a mai putut 
găsi scoica. Plugarul nu se mai despărţea de darul 
fermecat. 


Şi-aşa se scurse un an. La vremea când bumbacul şi 
orezul trebuiau să se coacă, se lăsă o secetă cumplită, care 
lovi toate câmpiile cu orez. Dar plugarul nu se temea de 
atât. Se duse deci, pe ogorul lui, se închină către soare: 
răsare şi grăi: 

— Fie ca un râu adânc şi lat să curgă pe pământul 
meu! 

Delabia suflă în scoică şi, îndată, pe pământul lui 
începu să curgă un râu adânc şi lat. lar pe ogorul 
cămătarului, învecinat cu al lui, prinseră a curge două 
râuri late şi adânci. 

Aşezând scoica pe iarbă, plugarul se aplecă peste apa 
cea limpede, să-şi potolească setea. Atunci băgă de seamă 

că, prin iarba înaltă, cămătarul se furişa să-i fure scoica. 

Văzând una ca asta, plugarul se înclină către soare: 
răsare şi şopti: 

— Fie ca ochiul meu stâng să nu mai vadă până la 
apusul soarelui! 

Şi suflând în scoică, pe dată încetă să mai vadă cu 
ochiul stâng. lar în clipa aceea cămătarul încetă a mai 
vedea cu amândoi ochii. Dar chiar aşa, orb, el se târa mai 
departe spre scoică, atât de mult îl muncea lăcomia. Şi, 
nemaivăzând încotro se târăşte, căzu în râu şi se înecă. 

A Poijesti nemuritoare - cd 9 


To spune poporul: „În goana dupătavut străin, 
pierzi şi-avere, şi cămin”. 
Păsărarul iscusit 

UN PĂSĂRAR şi-a întins odată, pe o mirişte, plasa lui 
cea mare. Înainte de asfinţitul soarelui se lăsase pe câmp o 
mulţime de păsări de toate soiurile. Păsărarul trase de 
frânghie şi tot stolul rămase în plasă. Dar păsările erau 
tare multe şi, smucindu-se toate deodată, se ridicară în 
văzduh cu plasă cu tot. 

Zburau încet, pentru că trebuiau să care şi plasa. 
Văzând una ca asta, păsărarul prinse a le urmări. Uită 
se-n toată vremea către cer, gonea îndârjit în urma 
păsărilor. 

Ajungând în sat, se izbi de un trecător. 

— Unde fugi aşa, prietene? îl întrebă, mirat, 
trecătorul. 

— Să prind stolul care mi-a smuls plasa! răspunse 
păsărarul. 


— Ei, dar unde ţi-e mintea? spuse trecătorul. Oare nu 
vezi cât de sus zboară toate la un loc? N-ai să le mai prinzi 
niciodată! 

— Om vedea, om vedea! răspunse păsărarul, 
urmându-şi goana. 

Când soarele cobori către asfinţit, păsările prinseră 
a-şi căuta loc de mas pentru noapte. 

— Să zburăm către râu; acolo putem dormi! îşi 
dădură rațele cu părerea. Pe lângă râu cresc trestii 
minunate. 

— În crângul de bananieri se doarme mai bine ca 
oriunde! spuseră papagalii. 

— Vrem să dormim în baltă! strigară ibişii. Acolois 
broaşte, o minune! 

— Vrem la râu! Vrem la râu! se auziră din nou 
strigând rațele. 

— Iar noi, în crângul de bananieri! insistară 
papagalii. 

— Noi vrem la baltă! nu se lăsară ibişii. 

Mult au dat din ciocuri, dar n-au căzut de acord 
asupra locului unde urmau să rămână. 

Văzând la dreapta râul, rațele traseră către apă; 
papagalii o luară atunci la stânga, către crângul de 
bananieri, iar ibişii porniră înapoi, către baltă. 


Dar, numai ce au încetat a se înţelege şi n-au mai 
cărat plasa într-o singură latură, plasa a prins a cobori tot 
mai mult. mai mult, şi păsările se pomeniră în cele din 
urmă, apăsate de greutatea ei, la pământ. Atunci păsararul 
îşi strânse degrabă plasa, puse vânatul pe umăr şi, a doua 
zi, vându la piaţă toate păsările. 

Proştii învăţaţi 


AU FOST ODATĂ, într-un sat, trei brahmani tare 
învăţaţi. Citiseră ei mii de terfeloage, învăţaseră ei 
sumedenie de ştiinţe felurite şi de aceea se socoteau mai 
deştepţi decât toată lumea. 

Întâlnindu-se ei într-un rând, brahmanii spuseră unii 
către alţii: 

— Am învăţat toate ştiinţele, ne pricepem să săvârşim 
fel de fel de minuni, dar n-am umblat încă niciodată prin 
ţări străine. Nimeni nici nu bănuieşte petacolo că trăiesc 
pe lumea 


asta nişte învăţaţi de soi, ca noi. Oare să ne fie sortit 
să vieţuim până la sfârşitul zilelor laolaltă cu ţăranii ăştia 
proşti? 

Şi, grăind astfel, brahmanii hotărâră să-şi părăsească 
satul de baştină. 

leşind, deci, în zorii zilei din casele lor, porniră către 
meleaguri depărtate şi, spre amiază, se întâlniră cu un 
ţăran. 

— Să-l rugăm pe necioplitul ăsta să ne conducă peste 
munţi! zise unul dintre brahmani. 

Şi-ndată îi şi grăi ţăranului: 

— Ai în faţa ta trei brahmani învăţaţi. Îţi îngăduim să 
ne călăuzeşti peste munţi... 

Țăranul îşi duse mâinile la frunte şi răspunse, cu 
multă sfială: 

— O, domni preaînvăţaţi, urmaţi-mă! 

Şi porniră mai departe. 

Curând se ivi o potecă de munte şi brahmanii 
prinseră a sui în urma ţăranului. Ajungând ei la marginea 
pădurii, deodată ţăranul spuse în şoaptă: 

— O, domni înţelepţi, s-o luăm printr-altă parte; 

priviţi, colo, sub tufă, doarme un leu! 

Brahmanul care mergea înainte zise râzând: 

— Necioplitul ăsta nu pricepe nici măcar că leul nu 
doarme, ci-i mort de cine ştie când! 


Un alt brahman îi spuse atunci ţăranului: 

— Uite cât de mari nils cunoştinţele! îndată o să-l 
înviem pe leul ăsta mort. 

— Dar de ce? De ce? strigă ţăranul, speriat. Doar e 
un leu! Ce nevoie aveţi să-l înviaţi? 

— Ni-i şi silă să dăm ascultare cuvintelor 
bădăranuluiăstuia! se sumeţira brahmanii. De-aia am 
învăţat atâta, ca să nu ne folosim de cunoştinţele noastre? 

Atunci ţăranul, speriindu-se, se urcă zorit într-un 
copac şi de acolo începu a holba ochii la minunile 
brahmanilor. 

Iar brahmanii cei învăţaţi îl reînsufleţiră într-adevăr 
pe leu. Deschizându-şi ochii, leul se ridică pe labele-i 
puternice, se întinse şi-i văzu deodată pe brahmani. 

Stăpânul munţilor scoase un urlet cumplit, sări la 
brahmanii cei învăţaţi şi, de bună seamă, îi făcu fărâme. 
lar ţăranul necioplit a aşteptat până ce leul a plecat la 
adăpătoare, apoi şi-a văzut cu bine de drum. 

Şi, iacă, se-adevăreşte că ştiinţa, pentru prost, e ca 
lumina lămpii pentru orb! 


Puiul de şacal şi crocodilul 
UN PUI DE ŞACAL. a flămânzit odată rău de tot. De 
aceea se gândi să meargă la malul unui râu. Auzise de la 
înțeleptul lui tată că în râu găseşti întotdeauna câte ceva 
de-ale gurii. 
Puiului de şacal nici prin minte nu-i dăduse că pe 

fundul râului trăia hainul, lacomul crocodil. 

Negândindu-se la vreo nenorocire, şacalul cel mic 
rătăcea de-a lungul apei căutându-şi ceva de mâncare 
pentru la prânz, vreun peştişor sau un crab. Dar, cufundat 
în mâl, crocodilul nu-şi lua ochii de la el, tot pândind clipa 
când şi-ar fi putut înhăţa prada. In sfârşit, crocodilul prinse 
clipa nimerită. Puiul de şacal băgă de seamă că, lângă mal 
chiar, un crab mare ieşea de sub o rădăcină. Flămând, el 
îşi şi vârâse lăbuţele în apă... şi doar că nu muri de frică. 
Simţise că lăbuţa-i nimerise în botul unei dihănii. 

Dar deşi era mai mult mort decât viu, ca şi cum nimic 
nu s-ar fi petrecut, puiul de şacal strigă plin de veselie: 

— Dibaci, tare dibaci! Crezi poate că-mi ţii lăbuţain 
dinţi? Greşeşti! Ai apucat o rădăcină 


putredă. Mâlul, bag seama, ţi-a acoperit ochii de-a 
binelea. 

Crocodilul îşi căscă botul şi mârâi: 

— Tii, ce păcat! Socoteam că voi prânzi din puiul ăsta 
de şacal! 

Iar şacalul cel micut fugi de la mal strigând: 

— Crocodil nătâng! A doua oară nu-mi mai vâr eu 
lăbuţa:n botul tău! 

— Tii, mincinosule! se supără crocodilul. Ei las, că tot 
nu-mi scapi! 

În dimineaţa următoare, puiul de şacal veni din nou 
la râu, după pradă. 

De data asta ştia că crocodilul se ascundea pe: 
undeva, în mâl, şi-l urmărea pas cu pas. Dar cum să afle 
unde i se pitise duşmanul? Şi, iacă, începu să umble pe 
mal, ţipând cât îl ţinea gura: 

— Nemaipomenit! Până acum vedeam întotdeauna 

crabii ieşind din mâl. Dar cum de nu se mai iveşte azi 
niciunul?... Am să măbntorc în pădure! 

Crocodilul, auzi l, ce se gândi: „la să-mi scot eu 
repede vârful nasului din mâl, puiul de şacal o să creadă 
că-i un crab, o să-şi vâre laba în mâl şi o să-l înghit pe loc!” 

Şi-şi scoase vârful nasului din mâl. 


Atunci puiul de şacal fugi de la mal şi strigă: 

— La revedere, crocodilule! Nu prea aveam azi chef 
să vânez crabi! Mă duc să-mi aflu norocul într-altă parte! 

Puțin a lipsit ca, de furie, crocodilul să nu se muşte 
de coadă... 

În ziua următoare, crocodilul se ascunse chiar lângă 
mal. Era de ajuns ca puiul de şacal doar să se apropie de 
apă, ca să se trezească îndată în botul dihăniei. Dar fiara 
cea mititică se opri înainte de a ajunge la mal şi vorbi cu 
glas tare: 

— Crabii din râu au pierit de vii! înainte vreme înotau 
cu toţii către mal. Stăteau sub apă şi gâlgâiau. Iar la faţa 
apei pluteau mărgele de aer. 

„He-he, acu-i vin de hac! îşi zise crocodilul, încep a 
slobozi mărgele de aer, o să creadă că le scot crabii şi-o să 
vină chiar lângă apă. Aici, îl înhaţ pe loc!” 

Şi crocodilul începu să gâlgâie sub apă, din răsputeri. 
Îndată mărgele mari de aer începură a pluti la faţa apei: 
gâl-gâl-gâl! bulbul-bul! 

Puiul de şacal pricepu, fireşte, cine-i cel ce gâlgâie 
atât de tare. Dând o fugă pânăin tufele de lângă mal, râse 
vesel şi strigă: 


— Rămâi cu bine, crocodilule! Şi azi va trebui să te 

culci tot flămând! 

Nemaiputând răbda bătaia de joc, crocodilul îşi 
scoase botul din apă şi strigă: 

— Oricum, tot eu te mănânc! Ce-am să mai râd atunci 
când am să-ţi sparg capul ăla cel prost! 

e pomeneşti că are dreptate! îşi spuse puiul de 
şacal. Dacă tot vin zi de zi la râu, are să mă prindă până la 
urmă. Mai bine plec în junglă: e timpul cel mai potrivit ca 
să măbnfrupt cu smochine sălbatice”. 

Şi-aşa şi făcu. 

Dar crocodilul îşi pândea ca mai înainte, în fiecare 
dimineaţă, duşmanul de moarte. Numai că puiul de şacal 
nu se mai arătă la râu. 

Crocodilul cel lacom îşi puse atunci în gând să-l 
prindă pe uscat. In zori de zi, el se târî către o tufă mare, 
cu smochine sălbatice. Sub tufa aceea pământul era 
presărat cu smochine coapte. Adună crocodilul toate 
smochinele într-o singură grămadă şi se ascunse pe după 
ea. 

Nu trecu niciun ceas şi puiul de şacal se ivi pe o 
potecă. Încă de departe dădu cu ochii de grămada cea 
mare de smochine şi se miră: [Oare cine să le fi adunat 
cu atâta grijă? Nu cumva 


Crocodilul?” Şi, ca să-şi dea seama dacă bănuiala-i 
era întemeiată, strigă cu mirare: 

— De unde atâtea smochine stricate? Când cad din 
pom, smochinele coapte se împrăştie întotdeauna. Dar 
astea stau grămadă! Asemenea smochine nici că se pot 
mânca, sunt putrede de-a binelea! 

„Trebuie să potrivesc lucrurile în aşa fel, încât să 
împrăştii smochinele! şi-a zis crocodilul. Numai aşa am să 

pot prinde fiara asta nătângă!” 

Şi crocodilul se mişcă puţintel. Câteva poame se 
rostogoliră îndată ici şi colo. 

Şacalul cel micuţ sări degrabă în lături şi strigă 
batjocoritor: 

— Îţi mulţumesc, crocodilule, că eşti atât de prost! 
Precum se vede, va trebui să rămâi flămând şi azi! 

A doua zi, pe la amiază, crocodilul se târî până la 
bârlogul duşmanului său. Bârlogul se afla săpat la rădăcina 
unui copac şi era adânc şi încăpător. Bucuros, el se vâri 
înăuntru, dar şacalul cel micuţ nu era acasă. 

„Nicio nenorocire! îşi spuse crocodilul. Acum n-are 
cum să-mi mai scape din gheare. Mai devreme sau mai 
târziu, vine el acasă!” 


Şi crocodilul se ascunse în bârlog. 

N-a fost nevoie să aştepte cine ştie cât. Puiul de şacal 
se întoarse acasă, mulţumit şi sătul: izbutise să dea peste o 
mulţime de banane. Însă, când se apropie de bârlog, zări 
pe pământ nişte urme. Asemenea urme nu mai întâlnise 
nicicând în junglă. Înainta cu mare băgare de seamă. 

„Nu mi s-o fi strecurat vreo fiară-n bârlog? îşi zise 
puiul de şacal, ia să vedem!” 

Şi strigă: 

— Bună ziua, draga mea căsuţă! De ce nu-mi dai 
bineţe? înainte, numai ce mă vedeai, căĦți şi auzeam glasul. 
Nu cumva ni s-a întâmplat vreo nenorocire? 

— Bună ziua, slăvite stăpân! mormăi din bârlog 
crocodilul. Nu ni s-a întâmplat nicio nenorocire. Intră fără 
teamă! 

Puiul de şacal cunoscu îndată glasul crocodilului, dar 
fireşte că nu se trăda. Grăi dar cu veselie: 


— Vin îndată! Trebuie numai să strâng niscai 
vreascuri, ca să am cu ce-mi fierbe masa de prânz. 

Şi prinse a căra de zor la intrarea bârlogului său 
crăci uscate, frunze şi vreascuri. În vremea 


asta, crocodilul se tupila în bârlog şi râdea în sinea 
lui: „Am izbutit, în sfârşit, să-l înşel pe urâtul ăsta flocos! 
Acu-i voi aminti de toate. Şi cum m-a păcălit întâia oară, şi 
cum m-a păcălit a doua oară, şi cum m-a păcălit a treia 
oară, şi cum m-a păcălit şi-a patra oară. Am să-i amintesc 
de toate, nimic n-am să uit. Şi-apoi îi voi sfărâma capul! 
Iacă, azi voi prânzi!” 

Câtă vreme crocodilul visa astfel la prânzul cel 
gustos, puiul de şacal nu stătu de pomană. El înfundă 
bârlogul cu vreascuri, trase o grămadă de crăci chiar la 
intrare şi le aprinse pe toate. 

Dându-şi seama ce i se întâmplă, crocodilul se 
năpusti către ieşire, printre flăcări. Dar nu-i veni lesne. 
Fumul cel iute îl făcu să-l usture ochii, focul îi arse botul. 
Crocodilul îşi închise ochii, să nu-i vatăme fumul, dar aşa 
nu mai găsi ieşirea. Văzând că-l paşte moartea, crocodilul 
îşi adună cele din urmă puteri şi se zvârli înainte, prin 
flăcări şi fum. A ieşit mai mult mort decât viu din bârlog şi, 
când se uită, nu mai avea coadă: coada-i arsese şi căzuse. 

Crocodilului i-a fost ruşine să se-ntoarcă acasă fără 
coadă, aşa că se târi până la o baltă depărtată şi rămase 
acolo. 


lar puiul de şacal plecă de atunci să vâneze fără 
teamă la râu şi-ntotdeauna se întorcea acasă sătul şi 
bucuros. 


Judecătorul cel înţelept 

ODATĂ, unui om i-a pierit din casă punga cu bani. Se 
duse omul la judecător şi-i spuse: 

— Domnule judecător, azi-noapte mi s-au furat banii. 
În casa mea locuieşte multă lume şi nu ştiu care dintre 
vecini e vrednic de dispreţ. 

Judecătorul hotărî: 

— Toţi cei ce locuiesc în casa ta să vină la mine la 
răsăritul soarelui şi am să-ţi arăt hoţul. 

După ce se adunară cu toţii la judecător, acesta le 
zise: 

— lacă, îi dau fiecăruia dintre voi câte un beţişor de 
trestie de aceeaşi mărime. Mâine dimineaţă să mi le 
aduceţi înapoi. Dar, să ştiţi, beţişorul celui care a furat 
banii va creşte peste noapte cu un deget. 


Înspăimântat de cele aflate, hoţul prinse a se gândi 
cum l-ar putea înşela pe judecător. Se gândi el, se tot gândi 
şi-şi spuse: „Am să scurtez beţişorul tocmai cu un deget. 
Are să crească peste noapte şi-o să fie deopotrivă cu 
celelalte”. 

De dimineaţă veniră cu toţii la judecător. Toţi aveau 
beţişoarele la fel de lungi, doar unul singur avea băţul cu 
un deget mai scurt decât celelalte. 

— lată cine a furat banii! Zise judecătorul şi porunci 
ca hoţul să fie vârât la închisoare. 


POVEŞTI INDONEZIENE 

Sandino şi dracii fricoşi 

O VĂDUVĂ SĂRACĂ avea un fecior vesel şi viteaz. 
Tot satu-l iubea pe Sandino, că aşa-l chema pe băiat, numai 
mătuşa lui nu-l iubea. Veţi întreba de ce? Păi, pentru că nu 

iubea pe nimeni, în afara ei însăşi. Locuia undeva departe, 
dincolo de sat, pe drumul ce ducea către pădure. 

Odată, maicăisa îl rugă pe Sandino să se ducă în 
pădure după vreascuri şi-i dete de mâncare trei covrigi. 
Ajungând în pădure, Sandino se aşeză la umbra unui ficus 
bătrân de o sută de ani! Nu ştia, fireşte, că într-o scorbură 
a ficusului locuiau trei draci de pădure, fricoşi cum nu se 
mai află. 

Băiatul îşi aminti că maică:sa îi dăduse trei covrigi să 
aibă mâncare la drum, şi spuse cu glas tare: 

— Of, ce foame mi-e! Am să mănânc doi acum, iar pe: 
al treilea îl păstrez pentru mai târziu... 


Auzindu-i vorbele, dracii cei fricoşi ieşiră din 
scorbură şi se zvârliră la picioarele băiatului. 

— Nu ne mânca, rogutte, nu ne mânca! Vrei să-ţi 
dăruim o ceaşcă dintr-o nucă de cocos? 

— Am eu ceaşca mea acasă! le spuse Sandino. 

— Da, dar vezi că asta nu-i o ceaşcă aşa ca toate 
celelalte... îl lămuriră dracii. E o ceaşcă fermecată. Numai 
să te gândeşti la mâncare şi mâncarea se şi iveşte în 
ceaşca fermecată. 

— Atunci se schimbă lucrurile! spuse băiatul, şi, 
luând ceaşca, se îndreptă către casă. 

Străbătu el jumătate de drum şi ajunse înaintea 
bordeiului mătuşii sale. Văzând ea ceaşca în mâinile 
băiatului, începu a-l dondăni: 

— Prostule! Ce te cari din pădure cu ceaşca asta? 
Oare maicălta n-are acasă ceaşcă de lemn? 

— Nu-i o ceaşcă aşa ca toate celelalte, e fermecată! o 
lămuri băiatul şi-i povesti tot ce se petrecuse în pădure. 

— O, fecior al surorii mele! grăi atunci cu blândeţe 

femeia cea vicleană. Nu departe de bordeiul meu 
hoinăreşte un tigru. Până nu se crapă de zi, nulţi îngădui 
să-mi părăseşti bordeiul! 

6 - Poveşti nemuritoare - cd 75 OA 


Cum a adormit Sandino, femeia cea vicleană ascunse 
ceaşca fermecată şi puse în locul ei una de rând. 
Dimineaţa, băiatul îi mulţumi mătuşii pentru găzduire, îşi 
luă ceaşca şi se grăbi către casă. 

— Undels vreascurile? îl întrebă maică-sa, când 
băiatul ajunse acasă. Oare cum să-ţi fierb orezul fără 
vreascuri? 

— De azi înainte nu mai e nevoie să te îngrijeşti de 
mâncare! 0 linişti Sandino şi-i povesti tot ce se petrecuse 
în pădure. 

— Ah, tare-aş vrea să gust un pic de krupuki! zise 
atunci maică:sa. 

— N-ai decât să ridici capacul acestei ceşti fermecate 
şi ai să găseşti în ea şi krupuk, şi ketupat2! spuse mândru 
Sandino. 

Maică:sa privi de zor în ceaşcă, spunând cu supărare: 

— Nu văd nimic! îţi baţi joc de mine! Dar să ştii că, 
dacă nu aduci vreascuri, mâine îţi mănânci orezul nefiert... 

A doua zi, Sandino se duse iarăşi după vreascuri. 
Numai ce se apropie de ficus, că şi dădu 
Krupuk - mâncare naţională din făină şi crevete 


uscate (at). 


Ketupat - mâncare naţională din frunze umplute cu 


orez 


Cu ochii de bârlogul unui iepure, Din bârlog îl priveau 
trei iepuraşi. 


— Tii, ce noroc! Strigă băiatul. Îndată-i prind şi-i frig 
pe jeratic pe tustrei! Aşa prânz mai zic şi eu! 

— Vrea să ne frigă! se speriară dracii din scorbura 
ficusului, auzindu-i vorbele. 

Degrabă ţâşniră din scorbură şi prinseră a-l ruga: 

— Nu ne ucide, nu ne ucide! lată, ţine biciul ăsta 
fermecat. Pocneşti din el şi-o cireada de bivoli ţi se iveşte 
înainte! 

Atât se bucură Sandino de noul dar, încât uită cu 
totul de vreascuri. Luând biciul, porni spre casă. Ajungând 
în dreptul bordeiului mătuşă şi, femeia cea haină începu a 
striga din nou la el: 

— Prostule! Ce nevoie ai de bici, când n-ai nici bivol, 
nici măgar? 

Băiatul îi mărturisi tot ce se petrecuse în pădure. 
Atunci vicleana îi spuse cu blândeţe: 

— O, fecior al surorii mele, nişte urşi cumpliţi dau 
târcoalein jurul casei mele. Până nu se crapă de zi, nulţi 
îngădui să-mi părăseşti bordeiul! 

Aşa se făcu că băiatul rămase să doarmă la mătuşa 
lui. Şi, cum a adormit, femeia cea haină îi luă biciul 
fermecat şi i-l schimbă cu unul de rând. 


Dimineaţa, luându-şi biciul, Sandino îşi luă rămas 
bun de la mătuşă şi porni către casă. 

Când l-a văzut venind din nou fără vreascuri, maică: 
sa îi spuse cu supărare: 

Iar te-ai întors cu mâinile goale?! 

— Bucurătte, răspunse el, că de azi înainte sărăcia o 
să uite drumul către coliba noastră! 

Îndată oi pocni din biciul acesta fermecat şi-om avea 
şi noi bivolii noştri. 


Grăind aşa, băiatul pocni din bici, dar nu se petrecu 
nicio minune. Nu se ivi nici picior de bivol. 

— Iar m-ai minţit! strigă maicălsa, înfuriată. 

Du-te după vreascuri! 

Din nou se duse băiatul în pădure. Ajungând până-n 
dreptul ficusului, zări în iarbă trei fragi şi zise cu glas tare: 

— Sunt numai trei şi nu ştiu cum e mai bine: 

să-i mănânc deodată sau pe rând? 

Auzind una ca asta, iar ieşiră dracii din scorbură; 
întinzându-i băiatului o funie, îi spuseră: 

— Na, ia-o, numai nu ne mânca! 

— Ce să fac cu funia voastră? Am funia mea, pentru 
vreascuri! le răspunse băiatul. 

— Da, dar asta nu-i o funie ca toate funiile, e 
fermecată! începură a-l lămuri dracii. Ţie nuzţi face 


niciun rău, dar pe oricine se atinge de ea îl leagă, pe 
loc, fedeleş... 

Jnfăşurându-şi funia fermecată în jurul trupului, 
Sandino adună o legătură de vreascuri şi făcu apoi cale: 
ntoarsă. Când ajunse el în dreptul bordeiului mătuşă şi, 
aceasta îl văzu şi-şi zise: „Băiatul a priceput, pesemne, că 
i-am luat darurile dracilor de pădure. Trebuie să scap de 
el! Şi-i vorbi cu nespusă blândeţe: 

— O, fecior al surorii mele, un elefant turbat se- 
nvârte în jurul casei mele. Până nu se crapă de zi, nui 
îngădui să-mi părăseşti bordeiul! 

Sandino rămase şi de astă dată la mătuşa lui, îşi puse 
funia fermecată sub cap şi adormi buştean. 

Femeia cea nemiloasă îşi puse în gând să-l lege cu 
funia şi, aşa somnoros, să-l zvârle pradă fiarelor pădurii. 

„Nu va trebui să pierd nicio frânghie! îşi spuse ea. 

Iată ce funie groasă are sub cap!” 

Dar numai ce se atinse de funia fermecată, căintr-o 
clipă se şi pomeni legată fedeleş. 

Toată noaptea se strădui să scape din laţurile funiei 
fermecate, dar, cu cât se zbătea mai mult, cu atât mai 
vârtos o strângea funia dracilor de pădure. 


Când băiatul se trezi şi-şi văzu mătuşa legată, îndată 
bănui cine-i furase ceaşca şi biciul. 

— Of, fecior al dragii mele surori, o, nepot iubit, 
dezleagă-mă, rogu:te!... încercă ea să-l înduplece. 

— Până n-ai să-mi spui unde mi-e ceaşca şi biciul, tot 
legată ai să stai, îi răspunse băiatul. 

Aşa că hoţomana fu nevoită să-i înapoieze darurile 
dracilor de pădure. 

Mulţumit, Sandino o dezlegă pe mătuşăisa, îşi ridică 
în spinare legătura de vreascuri şi pomi către casă. Acolo, 
tristă, îl aştepta măicăisa. 

— Ai adus tu vreascuri, dar nu mai am niciun bob de 
orez în casă. Cu ce să fac demâncare? spuse ea, oftând. 

— O să avem mâncare, şi ce mâncare! zise băiatul, 
gândindu-se la krupuk şi la ketupat, la tebul, la kuă-kuă2 
şi la manisan. 

Când Sandino ridică de astă dată capacul, maică:sa 
văzu ceaşca plină cu tot soiul de bunătăţi. 

— Stai, că încă nu-i tot! adăugă băiatul, pocnind din 
biciul fermecat. 

Tebu - trestie de zahăr MW. 


Kuă-kuă - un fel de cozonaci(a.t.). 


Manisan - dulceaţă 


Şi se întâmplă întocmai cum îi făgăduiseră dracii: cât 
ai clipi, bătătura văduvei se umplu de bivoli. 

Straşnic de bine trăiră de atunci mama şi feciorul ei! 
Şi toţi trăiau binebn jurul lor. Orice om sărman îşi putea 
potoli întotdeauna foamea în pragul colibei lui Sandino, ba 
primea şi câte un bivol, să-şi are cu el peticul de pământ. 

Odată, nemilosul stăpân al acelor locuri, prinţul 
Kaiman, trecu din întâmplare pe lângă coliba lui Sandino. 
Când văzu bivolii cei arătoşi din bătătură, se mânie prinţul 
şi strigă: 

— Hei, slugi! Prindeţi băiatul şi-l zvârliţi în temniţă! 
Sărăntocul ăsta mi-a furat bivolii! 

Slujitorii se năpustiră asupra băiatului, dar Sandino îi 
atinse cu funia şi ei se pomeniră legaţi fedeleş. Se repezi şi 
prinţul în ajutorul slujitorilor, dar numai ce se atinse de 
funie, că se pomeni cetluit întocmai ca oamenii lui. 

Atunci Sandino îi legă pe prinţ şi pe slujitori de cozile 
bivolilor, iar bivolii, târându-i pe pământ, îi duseră departe, 
dincolo de sat. 

Şi nimeni nu i-a mai văzut nici pe prinţ, nici pe 
slujitori. Se vede treaba că bivolii i-au târât în junglă şi că 
acolo şi-au aflat sfârşitul. 


Sandino, însă, a trăit o sută de ani şi toţi vecinii i-au 
slăvit bunătatea. Dar când a murit, au pierit pentru 
totdeauna din coliba lui şi darurile fermecate ale fricoşilor 
draci de pădure. 

Țăranul cel isteţ 

PE INSULA SUMATRA trăia cândva un ţăran sărac. 
Pe peticul lui de pământ creştea un singur bananier. 

Odată, trei drumeţi străini trecură pe lângă bordeiul 
săracului: un călugăr, un vraci şi un cămătar. Cămătarul, 

cel dintâi, zări bananierul şi le grăi aşa însoţitorilor săi: 

— Noi suntem trei, iar ţăranul e unul. Cum ne-ar 
putea împiedica să ne-nfruptăm din bananele lui? 

Şi cei trei ticăloşi începură îndată a mânca 
nepăsători, sub ochii ţăranului, poamele singurului său 
bananier. 

— Ce faceți, cinstite feţe? strigă ţăranul, 
deznădăjduit. Sunt doar bananele mele! 


— Ei şi ce-i dacă:s ale tale? îl întrebă cu obrăznicie 
călugărul. 

— Ne-au fost pe plac şi, iată, le mâncăm! adăugă 
vraciul. 

— Şi nu ne stânjeni... G-ai s-o păţeşti urât! îl ameninţă 
cămătarul. 

„Ei sunt trei, iar eu unul... îşi zise ţăranul. Nu mă ţin 
curelele să mă iau în bețe cu ei. Dar nici nu pot privi în 
linişte cum se lăcomesc pe pământul meu”. Şi, întorcându- 
se către oaspeţii nepoftiţi, le vorbi astfel: 

— Mare-i cinstea de a vedea în casa mea un slujitor 
al cerului şi un mare vraci. Dar mă întreb ce caută lângă 
voi un nevrednic de cinste, de teapa cămătarului? la priviţi 
numai cât e de lacom: în vreme ce voi rupeţi o banană, el 
rupe cinci! 

Atunci călugărul strigă, scos din fire: 

— Cămătar hulpav! Ai vădit lipsă de cinste faţă de un 
slujitor al cerului! Şterge-o, cât nu ne răfuim cu tine! 

„Ei sunt trei, iar eu unul”, îşi spuse cu spaimă 
cămătarul şi se grăbi să spele putina. 

Călugărul şi vraciul continuară să culeagă din pom, 
nestingheriţi, bananele. Atunci ţăranul se întoarse spre 


vraci, grăindu-i: 


— Nu te supăra, cinstită faţă, dar mi se pare că 
ştiinţa ta nu este în stare să vindece bolile oamenilor. 

— Ce pricepi tu din ştiinţa mea, neghiobule! O 
mulţime de oameni s-au lecuit mulţumită sfaturilor mele! 

— Eu cred, totuşi, că s-au lecuit pentru că aşa a vrut 
cerul. 

— Cetamesteci cerul aici? Eu îi lecuiesc pe oameni, 
nu cerul! 

— Ce spui, neobrăzatule? îi sări călugărului ţandăra. 
Cutezi să te îndoieşti de atotputernicia cerului? 

— Sfinte părinte, dar el pângăreşte cerul! rosti şi 
ţăranul. Păcatele cele mai grele se află întotdeauna alături 
de asemenea neobrăzaţi. 

—  Lipseşte dinaintea mea! puse călugărul, 
adresându-se vraciului. 

„Ei sunt doi, iar eu unul!” îşi zise vraciul şi, uitând de 
banane, o luă la fugă. 

Când ţăranul şi călugărul rămaseră singuri, unu la 
unu, îl întrebă ţăranul pe călugăr: 

— O, tu, cunoscător al atâtor legi sfinte, oare nu te 
opresc legile astea să-ţi însuşeşti avutul altuia? 


— Asta cam aşa e! aprobă călugărul. 

— Atunci de ce mănânci nişte banane care nu-s ale 
tale? 

Până să se gândească el ce să răspundă, ţăranul şi 
puse mâna pe un băț şi, arătându-i călugărului drumul, îi 
mai zise: 

— Vezikţi de drum, sfinte părinte! Şi pe viitor nici prin 
apropierea pomului meu să nu mai treci! 


Călugărul se uită ponciş la băţul din mâna ţăranului 
şi, fără să mai scoată o vorbă, se îndepărtă. 

lactaşa a scăpat ţăranul cel isteţ de oaspeţii nepoftiţi. 

Împăratul Suleiman cel înţelept 

SE SPUNE că, atunci când a îmbătrânit, căpetenia 
duhurilor rele se înfăţişă la împăratul Suleiman cel înţelept 
şi-i grăi: 

— O, împărate, primeşte oala asta fermecată, cu apă 
vie! Bea o înghiţitură şi vei fi fără de moarte. 


Dar bătrânul împărat Suleiman nu era numai 
înţelept, ci şi prevăzător. Şi porunci să-i fie înfăţişaţi cei 
dintâi trei oameni care vor trece pe dinaintea palatului 
său. Şi curând se iviră înainte-i un oştean vestit, un 
neguţător bogat şi un ţăran sărac. 

Suleiman îl întrebă.pe oşteanul cel vestit: 

— Spune-mi, fi-voi oare fericit bând din apa vie? 

— Da, vei fi! Hăspunse oşteanul. Vei trăi o mie de mii 
de ani şi vei avea vreme să cucereşti întreg pământul. Şi 
oare nu-i o mare fericire să vezi în jurul tău numai popoare 
înfrânte? 

Apoi îl întrebă împăratul pe neguţătorul cel bogat: 

— Spune:mi, fi-voi oare fericit bând din apa vie? 

— Da, vei fi! răspunse neguţătorul. Vei trăi o mie de 
mii de ani şi an de an îţi va spori bogăţia. Şi oare nu-io 
mare fericire să vezi cum îţi sporeşte bogăţia? 

În cele din urmă, împăratul îl întrebă şi pe ţăranul cel 
sărac: 

— Spuneimi, fi-voi oare fericit bând din apa vie? 
Adevăr au grăit oare oşteanul şi neguţătorul? 


Țăranul, fără teamă, răspunse: 

— O, împărate, şi oşteanul şi neguţătorul ţi-au spus 
doar jumătate din adevăr. Amândoi ţi-au arătat de ce vei fi 
fericit, dar au tăinuit pricinile pentru care nu vei fi fericit! 

— Ce tot spui, neghiobule? Strigară oşteanul şi 
neguţătorul. Cum poate fi nefericit împăratul, ajungând 
nemuritor? 

—  Ascultă-mă, înțelepte stăpâne! grăi ţăranul. Vei 
bea o înghiţitură din apa vie şi vei primi în schimb viaţa 
veşnică. Va veni ceasul când preaiubita-ţi soţie va muri. Tu 
vei trăi şi vei vedea cum bogăţia îţi sporeşte. Copiii, pe 
care atâta-i iubeşti, vor muri şi ei. Tu însă vei trăi şi te vei 
bucura de putere. Copiii copiilor tăi vor cobori în pământ. 
Tu însă vei trăi şi-ţi vei număra comorile. Şi prietenii, şi 
slujitorii de credinţă, toţi vor muri sub privirile tale. Tu 
însă vei trăi. Şi va veni ziua când vei privi în jur şi nucţi vei 
vedea alături nici soţia, nici copiii, nici nepoţii, nici 
prietenii, nici slujitorii de credinţă. Iacă fericirea care te 
aşteaptă, înțeleptul nostru stăpân. Act”, dacă vrei, bea din 
apa asta a vieţii şi fă-te nemuritor! 

— Pentru nimic în lume! fosă; atunci, zguduit, 
Suleiman. Pentru nimic! La ce mi-ar sluji viaţa. 


dacă nu-mi voi avea copiii alături? Cum să mă desfăt 
privindu-mi comorile, dacă va trebui să-mi jelesc nepoţii 
iubiţi? Şi ce să fac cu puterea, dacă prietenii toţi îmi vor fi 
murit? 

Şi, grăind aşa, împăratul dădu cu oala de pământ. 

Pământul supse acea apă fermecată, iar Suleiman cel 
înţelept porunci ca pe dată cioburile oalei de preţ să fie 
zvârlite în mare. 

Daud şi frumoasa Saparwati 


A FOST ODATĂ un plugar de treabă, care avea doi 
feciori. Pe cel mare-l chema Daud, iar pe cel mic Sapilah. 

Tare era greu de crezut că sunt feciorii aceluiaşi tată! 
Daud crescuse vânjos, frumos şi bun, dar Sapilah avea 
picioarele strâmbe, era neîndemânatic şi rău. Daud nu se 
temea de niciun fel de muncă; Sapilah fugea de orice 
treabă, aşa cum iepurele fuge de tigru. 


Odată, tatăl le porunci feciorilor să are o bucată de 
câmpie. Înjugând bivolul la plug, Daud plecă la câmp şi 
începu a munci. Sapilah, însă, se tolăni pe răzor şi începu a 
geme, zicând: 

— Vai, mor! Ajutaţi-mă, zei buni, că mor! Daud se 
înspăimântă: 

— Ce-ai păţit, frate drag? Cum să te ajut? Sapilah 
gemea şi mai şi: 


— Nimeni nu mă poate ajuta! Toate mă dor: şi 
pieptul, şi burta, şi spinarea, şi picioarele. Nu ştiu cum oi 
putea merge în urma plugului... 

— Oare am să-i îngădui fratelui meu bolnav să 
muncească? Întinde-te aici, la umbră. Până deseară ar eu şi 
singur ogorul, spuse Daud, cu milă. 

Fără a se odihni, Daud umblă toată ziua în urma 
plugului. Cămaşa îi era leoarcă, picioarele negre de 
pământ, palmele însângerate de bătături. Când soarele se 
ascunse pe după pădurea din zare, Daud trase cea din 
urmă brazdă şi începu a se pregăti de plecare. Sapilah îşi 
privi fratele şi-i grăi: 

— De-atâta muncă te-ai mânjit tot. Tata are să se 
supere dacă ai să treci pragul casei fără a te spăla. Du-te 
la malul mării şi te spală, iar eu am să mân bivolul acasă. 


Daud ascultă de vicleanul său frate şi se duse la 
mare, să se spele. Sapilah, însă, îşi mânji hainele cu noroi 
şi mână bivolul acasă. Când îl văzu singur, taică-său îl 
întrebă: 

— Unde-i Daud, de ce nu-mi văd feciorul cel mare 
venind odată cu tine? 

Sapilah răspunse: 

— Tată, nevrednicul meu frate şi-a bătut joc de 
poruncile tale şi n-a venit să muncească la câmp. Eu singur 
am umblat în urma plugului, din zori şi până la asfinţit. 
Hainele mi-s pline de noroi, trupul istovit, iar cămaşa mi-i 
leoarcă de atâta năduşeală şi palmele însângerate de 
atâtea bătături. 

Astfel grăind, Sapilah ieşi din casă şi se ascunse sub 
un kepell. 

Nebănuindu-şi soarta, Daud păşi peste prag şi spuse 
cu glas tare: 

— Sapilah, frate, unde eşti? Du-te de hrăneşte 
bivolul, că eu mă duc să măbntind. 

— Nemernicule! strigă taică:său, cu mare mânie. 
Fratele tău a muncit toată ziua pentru voi 

Kepel - copac care, după credinţele ţăranilor 
indonezieni, poartă noroc celui ce vrea să se îmbogăţească 


amândoi şi ţie până şi să hrăneşti bivolul tile lene? N- 
aş fi crezut una ca asta. 

— Ce vorbeşti, tată? se miră Daud. Eu am arat singur 
tot ogorul! 

— Uită-te la tine! strigă taică-său din nou. Oare aşa 

vin oamenii de la câmp, după muncă? Mâinile şi picioarele: 
ţi sunt curate, ochii-ţi strălucesc. Nu doresc să mai văd în 
casă un fecior mincinos. Iacă, ţine o sută de kepenghil şi 
lipseşte dinaintea ochilor mei, mincinos şi leneş vrednic de 
dispreţ! 

Bietul Daud părăsi casa părintească şi, cu lacrimi în 
ochi, plecă încotro îl duseră picioarele. De amărăciune 
chiar încărunţi. 

Din ascunzătoarea lui, Sapilah auzi că tatăl său îi 
dăduse lui Daud o sută de kepenghi şi-şi puse în gând să-i 
fure banii. 

Alergă pe urmele lui Daud până ce-l ajunse, îl 
îmbrăţişa şi prinse a-l mângâia: 

— Nu te voi lăsa la nenorocire, frate, plec şi eu cu 
tine! 

Merseră ei întreaga noapte, iar dimineaţa întâlniră 
un cerşetor bătrân. I se făcu milă lui Dau 

de bătrân şi-i puse un kepeng în palma întinsă. 
Atunci cerşetorul scoase o săgeată din cingătoare şi i-o 
înmâna lui Daud, zicând: 

a săgeata asta, călţi va fi de folos! 

Feciorul cel alungat de acasă luă săgeata dăruită de 
cerşetor şi plecă mai departe. Sapilah se ţinea după el. 

După ce merseră multă vreme, cei doi fraţi ajunseră 
într-o mare cetate. Acolo oamenii umblau cu capul în jos, 
de întristaţi ce erau, şi nicăieri nu se auzea nici cântec, 
nici hohot de râs. Daud opri un trecător şi-l întrebă: 

— Spune, cinstită faţă, de cels toţi oamenii atât de 
posomorâţi aici? Şi din ce pricină zărim pe ulițele acestei 
cetăţi numai bătrâni şi nu întâlnim defel oameni tineri? 


— O cumplită nenorocire s-a abătut asupra cetăţii 
noastre, răspunse cel întrebat, cu mâhnire în glas. Un 
rakşasi răufăcător i-a furat-o rajahului nostru pe minunata 
lui fiică, domniţa Saparwati. Mii de tineri viteji s-au 
încumetat s-o scape pe frumoasa Saparwati, dar niciunul 
nu s-a mai întors... 


as - duh rău. 


Auzind una ca asta, Daud îşi zise în sinea lui: „La ce- 
mi mai foloseşte viaţa, dacă tata mi-a întors spatele?” 

Şi-i vorbi trecătorului astfel: 

— Vesteşte-i stăpânului că vreau să mă lupt cu 
rakşasul. Numai oă-mi dea armele de care am nevoie. 

Dacă i-au ajuns la ureche cuvintele lui Daud, rajahul 
porunci de îndată ca flăcăul să fie adus la palat. Pe urmele 
lui Daud se ţinea Sapilah. 

Rajahul îi spuse lui Daud: 

— Dacă-mi scapi fiica, ţi-o dau de nevastă! 

Atunci Sapilah rosti: 

— Dacă fratele meu nu-l biruie pe rakşas, o voi 
mântui eu pe minunata Saparwati. Nu mă sperii eu nici de 
zece rakşasi! 

Slujitorii aduseră arme şi le puseră la picioarele celor 
doi fraţi. Sapilah apucă un klewangi cu mânerul de aur; 
Daud, însă, îşi alese un arc uşor, având coarda bine întinsă. 

Şi, iacă, plecară amândoi fraţii în junglă, unde trăia 
rakşasul şi femeia lui, rakşasa, hotărâți s-o salveze pe 
frumoasa Saparwati. 

pp - sabie scurtă din insula Jawali). 


Sapilah îşi pusese-n gând ca peste noapte să-i fure 

fratelui său banii şi să se înapoieze acasă. 

Şi, numai ce intrară fraţii în pădure, că şi dădură 
peste un vânător de elefanţi. Vânătorul trăgea de funie un 
pui de elefant. Elefantul cel mic se opintea din răsputeri, 
dar prea era mic şi nu putea rupe funia din calelafară de 
groasă. 

— Rogu-te. Îi spuse Daud vânătorului, slobozeşte 
puiul! „sta amărât! 

— Cum de nu! îi răspunse supărat vânătorul. Toată 
noaptea am alergat după el şi acu! vrei să mă lipsesc de 
vânat? 

— Atunci vindekmi-l mie! îl rugă Daud, întinzându-i 
vânătorului toţi banii pe care-i avea. 

Vânătorul luă atunci banii şi-şi luă tălpăşiţa către 
cetate. Puiul de elefant fornăi odată cu mare bucurie şi o 
întinse în desişul pădurii. 

— Ah, tare prost eşti, frate! Spuse atunci Sapiiah. 
Acu! nu ţi-a mai rămas niciun kepeng. 

— În schimb, mă bucur că am slobozit puiul de 
elefant! răspunse Daud şi porni mai departe. 

Iar Sapilah venea în urma lui. 

Şi deodată ai iră în depărtare un urlet cumplit. 
Sapilah îşi prinse fratele de mână şi. dârdâind de frică. Îi 
„treabă: 


— Cine urlă? 

— E urletul rakşasului! îi răspunse Daud. Sapilah se 
prăbuşi atunci la pământ şi răcni: 

— Nu merg mai departe, mi-e frică! 


— Bărbatului nu-i face cinste frica, spuse Daud. 
Rămâi aici, dacă vrei, dar eu merg mai departe. 


— Nu rămân singur în pădure! răspunse Sapilah. Mi- 
e frică! 

— Ridicălte, atunci, şi hai să-l căutăm pe rakşas! Îl 
îndemnă Daud. 

Şi iar porniră la drum, Daud în faţă şi înspăimântatul 
de Sapilah după el. Aşa merseră ei ceasuri şi ceasuri în şir. 

Deodată, pământul se cutremură fără veste sub 
picioarele lor şi din nou auziră cumplitul urlet. De groază, 
Sapilah se caţără? într-un palmier, pândind ce-avea să se 
întâmple mai departe. 

Iar mai departe iată ce s-a întâmplat: 

Numai câţiva paşi făcu Daud şi se trezi în faţa intrării 
unei peşteri adânci; o mie de trepte duceau în uriaşa 
întortochetură de sub pământ. Moartea înfricoşătoare o 
aştepta acolo pe fiica rajahului. 

— leşi din bârlog, nemernice rakşas, şi hai să ne 
iii aia Daud. 


— Nu-l chema, nu-l chema! îl rugă Sapilah, din 
palmier. 

Dar rakşasul apucase să audă chemarea viteazului 
Daud. Dintr-un salt trecuse peste mia de trepte şi se ivi 
înaintea lui. 

— Bot ticălos de carne omenească! mârâi rakşasul. 
Cum de cutezi să-mi tulburi liniştea? 

Cât ai clipi, Daud îşi încorda arcul, dar rakşasul nu se 
înspăimântă şi-i grăi, râzând cu răutate: 

— O singură săgeată mă poate răpune, dar aceea efn 
mâna unui cerşetor de pe insula Madagascar. Trage! 
Săgeata-ţi va luneca pe pielea mea ca pe-o stâncă, apoi te 
voi face fărâme! 

Izbindu-l săgeata lui Daud, uriaşul rakşas odată se 

clătină, izbi aerul cu mâinile-i păroase şi se prăbuşi la 
pământ. Atunci a priceput Daud că săgeata pe care bunul 
cerşetor i-o dăruise era chiar săgeata morţii, despre care-i 
pomenise rakşasul. 

— Coboară, frate, să pătrundem în peştera de sub 
pământ! îi strigă Daud lui Sapilah. 

Şi n-apucă Sapilah să coboare din palmierul cel înalt, 
că Daud şi pătrunsesebn peşteră. Încă de departe o zărise 
pe minunata fiică a rajahului. 


— O, Saparwati, eşti slobodă! Rakşasul a murit! îi 
spuse Daud. 

— Cum să-ţi mulţumesc? Ï se adresă Saparwati. 
Primeşte inelul acesta:n dar! 

Şi-i întinse celui ce-o izbăvise un inel cu mărgăritar 
negru. 

Când Daud tocmai o scotea pe domniţă din peşteră, 
sosi acolo şi Sapilah. 

— Bucură-te şi te veseleşte, fiică a rajahului! 

strigă el. Eu şi fratele meu ţi-am mântuit viaţa! 

Şi măcar că, având picioare strâmbe şi fiind şi 
neîndemânatic pe deasupra, Sapilah neplăcându-i defel, 
domniţa îi răspunse totuşi: 

— Răsplătească-vă zeii, oameni buni şi viteji! 

Dar acu' să ne grăbim şi să plecăm până nu se 
întoarce rakşasa, femeia rakşasului. 

Curând, Saparwati, Daud şi Sapilah se aflară departe 
de peştera de sub pământ. Şi merseră, merseră până 
începu a se-nsera. După ce întunericul nopţii cobori peste 
pădure, fiarele sălbatice prinseră a urla de jur-împrejur. 

Sapilah se sperie din nou: 

— Nu merg mai departe! După fiece tufă se ascunde 

un tigru, din fiece copac pândeşte un şarpe boa. 


— Bine! se învoi Daud. Rămânem în poiana asta 
până:n zori. 

Atunci Daud făcu pentru Saparwati o colibă şi, 
fericită, fiica rajahului adormi pe dată. 

— Dormi şi tu, frate! spuse Sapilah. Vă voi păzi 
somnul şi nu voi închide ochii pân’ la ziuă. 

Numai ce Daud închise ochii, că fricosului său frate i 
se năzări că, într-o tufă din preajmă, era ascuns un tigru. 
Şi atunci îşi puse în gând să-l piardă pe fratele său, ca să 
se însoare el cu fiica rajahului. Făcu rost cum putu de o 
halcă de carne, o aşeză la uşa colibei şi se ascunse. 

„Tigrul va simţi miros de came, va intra în colibă şi se 
va năpusti asupra fratelui meu! îşi zise Sapilah. Iar ce se 
va întâmpla mai încolo, e limpede: fiara îl va sfâşia pe 
Daud”. Aşa voia Sapilah, dar lucrurile se petrecură cu totul 
altfel, căci Daud dormea în apropierea colibei. 

La miezul nopţii se ivi în poiană tocmai femeia 
rakşasului. Simţind mirosul cărnii crude, dădu buzna în 
colibă. Acolo o văzu dormind pe Saparwati, o înşfacă şi o 
târî în peştera ei de sub pământ. Dar, nebăgatăin seamă de 
zgriptoroaică, fiica rajahului a rupt fâşii înguste din 
năframa-i de mătase, lăsându-le pe pământ în urma ei. 


În zorii zilei, Daud se trezi. 

— O, Saparwati, o strigă el, să pornim la drum ca să-l 
bucurăm cât mai grabnic pe cinstitul tău părinte! 

Dar nimeni nu-i răspunse. Atunci pătrunse în colibă şi 
văzu că fiica rajahului nu mai era acolo. 

— Nefericitule, unde-i Saparwati? Răspunde! strigă 

el fratelui său. 

— Nu ştiu! minţi Sapilah. N-am închis un ochi toată 
noaptea, dar n-am văzut ca fiica rajahului să fi ieşit din 
colibă. 

Lăsându-şi capul în piept, Daud pătrunse din nou în 
adâncul pădurii. Îi era ruşine să se înfăţişeze rajahului 
mărturisind că nu izbutise s-o scape pe Saparwati. 

Şi se întâmplă că Daud zări pe iarbă mai întâi o fâşie 
de mătase, apoi încă una, apoi o a treia. Şi-nţelese îndată 
cine lăsase semnele acolo, în pădure. 

Pas cu pas, Daud merse pe urmele fâşiilor de mătase, 
până ce cumplita peşteră i se ivi din nou înainte. 

— Ticăloasă rakşasă, ieşi să ne luptăm! strigă Daud 
cu glas de tunet. 


Dar nimeni nu-i răspunse. Atunci Daud cobori pe 
trepte-n jos şi văzu deodată că treptele pier. Le spulberase 
rakşasa, ca nimeni să nu mai poată pătrunde în peşteră. 

— Să plecăm, să plecăm degrabă! îl rugă Sapilah. 
Cum vei ajungebn peşteră, fără scară? 

— N-am chef să-ţi mai ascult cuvintele fricoase, de 
acum înainte! se supără Daud. Ajută-mă să împletesc o 
frânghie din liane! 

Când a fost gata frânghia, Daud o legă de un copac şi 
lunecă pe ea în peşteră. 

Biata Saparwati nu mai nădăjduia în nicio mântuire. 
Când, fără veste, Daud i se ivi înainte. Saparwati îi spuse: 

— Rakşasa-i plecată să-şi îngroape bărbatul. 

Să fugim repede, până nu se întoarce! 

Atunci Daud răsuci frânghia în jurul lui Saparwati şi-i 
strigă fratelui său: 

— Trage, Sapilah, trage odată! 


Îndată ce se văzu la lumină, Saparwati spuse: 

— Să-i ajutăm acu! şi viteazului tău frate să iasă din 
peşteră! 

— A, nici nu mă gândesc! Vorbi cu răutate Sapilah. 
Daud e iscusit şi puternic. Las să se mai descurce şi 
singur! 


În zadar plânse Saparwati, în zadar se rugă de omul 
cel crud! Ticălosul de Sapilah o înşfacă de mâini şi-o târi 
de lângă peştera cumplitei rakşase. 

Şi bine nu apucă soarele să coboare în mare, că 
Sapilah se şi afla la porţile palatului împărătesc. La 
picioarele lui, Saparwati zăcea fără simţire. 

Dând cu ochii de rajah, Sapilah strigă: 

— Ascultă, o, stăpâne! Bunul meu frate a fost ucis de 
rakşas. Dar eu l-am ucis pe rakşas şi ţi-am izbăvit fiica! 

— Vorba mea e vorbă! răspunse fericit rajahul. 
Saparwati va fi a celui care a scăpat-o! 

— O, stăpâne! Vorbi din nou Sapilah cel lipsit de 
ruşine. Fiica ta e scăpată de primejdie, dar mintea i s-a 
tulburat din pricina spaimei. lacă de ce spunebn toată 
vremea că Daud a rămas în peştera rakşasului. Şi doar am 
văzut cu ochii mei cum blestematul mi-a ucis fratele. 

— Biata mea fiică, biata mea Saparwati! oftă rajahul. 

In clipa aceea, Saparwati, trezindu-se din leşin, 
strigă: 

— Scăpaţi-l degrabă pe binefăcătorul meu 

Daud! A rămas în bârlogul rakşasului! 


— Biata mea fetiţă! şopti rajahul, poruncindu-le 
slujitorilor s-o ducă pe Saparwati în încăperea ei. 


— Peste şase săptămâni, atunci când pe cer stelele se 
vor afla prielnic aşezate, te vei căsători cu fiica mea! îi 
spuse rajahul lui Sapilah. Iar până atunci vei fi întâiul meu 
sfetnic şi căpetenia oştilor mele. 

Şi Sapilah rămase la palat. 

Dar să vedem ce s-a întâmplat cu Daud. 

Zadarnic se strădui el să iasă din peşteră! Straiele i 
se zdrenţuiră, sângele-i ţâşnea de sub unghii, puterile-l 
părăseau clipă de clipă. Şi ştia că zgriptoroaica se întoarce 
în bârlog, spre asfinţit. 

Dar iată, tocmai când pierduse orice nădejde de 
scăpare, auzi deasupra capului chemarea unui elefant. 
Daud privi în sus şi văzu un elefant uriaş însoţit de un pui, 
de puiul de elefant pe care-l răscumpărase de la vânător. 

Elefantul cel bătrân smulse din rădăcini un trunchi 
de bambus şi-l coborî până-n fundul peşterii. Dar atât de 
vlăguit era bietul Daud, încât nu să putu sui nici până la 
jumătatea trunchiului. Şi, iată, din depărtare răsună 
cumplitul urlet al zgriptoroaicei: rakşasa se întorcea acasă. 


„Îmi soseşte moartea! îşi spuse Daud. Şi din nou se 
încleşta de trunchiul bambusului. In clipa aceea, simţi că 
bambusul e tras în sus. Şi, ridicându-şi capul, văzu că 
elefantul şi puiul său îşi încolăciseră trompele în jurul 
copacului şi-l trăgeau afară. 

Aşa se face că Daud ajunse pe pământ, înainte de 
întoarcerea zgriptoroaicei. lar în zorii zilei, istovit şi 
flămând, se opri la poarta palatului. 

— Ia-o din loc, flendurosule şi i «spălatule! îi strigă 
straja. 

— Am să plec, spuse Daud, mâhnit. Numai să-mi 
spuneţi dacă minunata fiică a rajahuiui trăieşte. 


— Slavă zeilor, fiica îndurătorului nostru rajah e în 
viaţă. A mântuit-o viteazul Sapilah. El l-a ucis pe cumplitul 
rakşas şi-a slobozit-o pe z 

Saparwati. 

— Atunci spuneţi-mi, rogu-vă, ce s-a întâmplat cu 
Sapiiah? 

— Ştim şi asta! îi răspunse straja. Rajahul nostru cei 
drept l-a numit pe Sapilah căpetenia oştii şi întâiul lui 
sfetnic. 

— Sapiiah e fratele meu! spuse atunci Daud. Duceţi- 
vă şi-i spuneţi că vreau să-l văd. 


Căpetenia străjii o ţinu tot o fugă până la cel dintâi 
sfetnic şi-i grăi: 

— Colo, la poartă, e un om atât de flenduros, de ti-i 
mai mare mila, care cutează să spună că ţi-e frate. 

Sapilah, ducându-se atunci la o fereastră, îl văzu pe 
Daud lângă poartă. 

— Şi drumeţul ăsta flenduros a cutezat să se dea 
drept fratele meu?... Pentru o astfel de neruşinare i se 
cuvine cea mai aspră pedeapsă. 

Poruncesc să fie înecat pe dată! 

Straja îl vâri pe Daud într-un butoi cât el de mare şi-l 
zvârli în apa mării. Multă vreme vântul împinse butoiul în 
care se afla Daud. Dar, de la o vreme, vântul prinse a bate 
căire uscat; valurile mânară butoiul pe nisipul de pe țărm 
şi-l lăsară acolo. 

Pe acest țărm, trăia un biet pescar, cu femeia lui. 
Pescarul văzu butoiul şi se bucură. 

— Butoiu-mi prinde bine la gospodărie! zise el şi se 
grăbi către locul cu pricina. 

După ce scoase el fundul butoiului, dădu peste Daud, 

mai mult mort decât viu. 
Multe zile şi multe nopţi îl îngriji femeia pescarului 
pe Daud, dar, iată, sosi şi ziua când 


Daud se ridică din nou, frumos şi puternic. Mergea 
cu pescarul la pescuit, îl ajuta să-şi dreagă pânzele, să-şi 
călăfătuiască luntrea. Dar cel mai tare-i plăcea să 
muncească la grădină, unde creşteau sumedenie de flori 
frumoase. Aproape tot timpul, Daud şi-l petrecea în 
grădină. 

Odată, pe când Daud îşi stropea florile, o fată veni în 
grădină şi-i spuse: 

— Sunt slujitoarea fiioci rajahului. Alege pentru 
stăpâna însă un mănunchi dintre cele mai înmiresmate 
flori. _ 

Aşa şi făcu Daud. li dete slujitoarei un mănunchi de 
flori alese, strecurând pe furiş în el şi inelul cu mărgăritar 
negru. 

Totul se petrecu aşa cum îşi dorise Daud. Saparwati 
găsi inelul cu mărgăritar negru în chiar aceeaşi zi. Dând cu 
ochii de el, fiica rajahului o întrebă pe slujitoare: 

mi, cum arată omul care ţi-a vândut 
florile astea? 

— N-am întâlnit niciodată un flăcău atât de frumos, 
răspunse slujitoarea. Dar de ce o fi având oare, un om atât 
de tânăr, părul cărunt? 

— El e, el e! strigă Saparwati, nemaiştiind ce să facă 
de bucurie, şi dădu fuga la rajah. 


— Tată, îl rugă ea, rânduieşte nişte întreceri cu 
armele în ajunul nunţii mele. Şi lasă o parte din oştire sub 

comanda lui Sapilah, iar cealaltă parte s-o conducă tânărul 
care îngrijeşte florile în grădina pescarului. 

— Fie, aşa să facem! se învoi rajahul. 

Şi, iată, în ajunul nunţii se porniră întrecerile. Toţi cei 
din cetate erau de faţă. Ceata lui Sapilah se rândui de o 
parte a pieţei, Daud cu ai săi, de cealaltă. Rajahul dădu 
semnalul şi amândouă ostile se năpustiră una către alta. 
Daud păşea înaintea oştii sale, iar Sapilah în urmă. Când 
ostile se ciocniră, fricosul de Sapilah se ascunse pe după 
un stâlp al palatului şi de acolo dădea porunci. 

Apucând klewangul, Daud se năpusti asupra lui 
Sapilah şi dintr-o singură lovitură îl trânti la pământ. 
Învins, Sapilah cel fricos se rugă: 

— Nu mă ucide, frate drag, nu mă ucide! Lasă-mi 
viaţa şi mărturisesc tot! 

— Bine, nemernicule, te iert! Dar povesteşte înaintea 
întregului popor cine a izbăvit-o pe fiica rajahului şi de ce 
ai vrut să mă sfâşie rakşasa. 

Dârdâind de frică, Sapilah mărturisi cum îşi călcase 
credinţa. Atunci rajahul îl aşeză pe Daud alături de dânsul, 
iar lui Sapilah îi grăi astfel: 


— Şacalului turbat trebuie să i se taie coada până la 
urechi! 

Şi-i făcu semn călăului. Dar Daud îi spuse măritului 
rajah: 

— Dreaptă ţi-e mânia, înțelepte stăpâne! Dar ziua de 
azi e cea mai fericită din viaţa mea şi n-aş vrea ca moartea 
fratelui meu s-o întunece. 

— Bine, fie precum doreşti! se îndură stăpânul. Dar 
răufăcătorul să nu ne mai pângărească privirile. Ei, 
străjerii Alungaţi-l în bețe până dincolo de zidurile cetăţii! 


1 


Auzind o asemenea poruncă, fricosul de Sapilah o 
rupse la fugă atât de sprinten, încât nimeni, nici căprioara 
iute de picior nu l-ar fi putut întrece. 

Şi-n aceeaşi zi chiar, se serba nunta lui Daud cu 
domniţa Saparwati. O mie de oameni a poftit rajahul la 
nunta fiicei lui. 6 sută de flautişti au cântat la nuntă. Dar 
Daud nu l-a uitat pe pescarul care-i scăpase viaţa. A 
poruncit să i se ridice o nouă locuinţă, i-a dăruit cele mai 
trainice năvoade şi cea mai mare luntre. Cât despre 
mincinosul Sapilah, nimeni nu i-a mai auzit nici de nume. 
Şi nimeni nu ştie unde şi-a aflat adăpost. 


POVEŞTI BIRMANEZE 

Împăratul care-a mâncat tărâţe 

ODATĂ, împăratul Birmaniei s-a dus la vânătoare. Şi, 
cum s-a întâmplat, a dat în pădure peste un pui de mistreţ. 
Numai ce-a pus el mâna pe arc, că mistrețul a şi rupt-o la 
fugă. Dar împăratul a hotărât să nu se întoarcă fără vânat 
şi-a prins a urmări fiara cea iute de picior. Atâta patimă a 
pus împăratul în urmărirea fiarei, încât nu-şi dădu seama 
că se rătăceşte în pădurea fără capăt. Soarele scăpata 
când, istovit şi flămând, împăratul a dat cu ochii, la 
marginea pădurii, de coliba unui tăietor de lemne. Femeia 
aceluia şedea lângă colibă şi mânca dintr-o lipie. Flămând, 
împăratul nu se mai putu stăpâni şi-i grăi: 

— Sunt cârmuitorul Birmaniei! Coace-mi degrabă 
zece lipii! 

Izbindu-şi palmele a disperare, femeia îi răspunse: 


— Păcatele mele! Niciun pumn de orez nu ne-a mai 
rămas! îmi va îngădui oare împăratul să-i fac lipii de 
tărâţe? 


Împăratul, se-nţelege, nici de auzit nu auzise că se 
află pe lumea asta tărâţe. De aceea spuse: 

— Cum de îndrăzneşti, femeie, să mi te pui 
împotrivă? Chiar acu, pe loc, te poftesc să-mi coci zece 
lipii de tărâţe! 

Femeia tăietorului de lemne nu cuteză să i se 
împotrivească şi făcu întocmai ce-i poruncise împăratul. 
După ce a mâncat cu lăcomie toate cele zece lipii, 
împăratul întrebă: 

— Lan ascultă, femeie, de ce n-ai vrut să-mi dai să 
mănânc de la bun început lipii de tărâţe? 

Femeia tăietorului de lemne îi răspunse: 

— Pentru că tărâţele-s hrana porcilor! 

Auzind una ca asta, împăratul chiar se sperie: dacă or 
auzi supuşii că domnul lor s-a înfruptat din hrana porcilor? 

— Ţine minte, femeie, o ameninţă el, unui singur om 
să-i spui că împăratul a mâncat tărâţe, şi dau poruncă să fii 
unsă cu miere şi aruncată de vie într-un furnicar! 

Şi, grăind aşa, împăratul plecă. Rămânând singură, 
femeia tăietorului de lemne începu să 


măture prin colibă. Nespus ar fi dorit să-i spună 
cuiva, măcar unuia singur, cum mâncase împăratul din 
hrana porcilor. Ah, cum ar fi dorit să povestească 
bărbatului, neamurilor, prietenilor, vecinilor, cunoştinţelor! 
Dar îşi aminti de ameninţarea împăratului şi nu-ndrăzni 
nici să-şi deschidă gura. Numai că, de ce tăcea, dintr-atât 
se chinuia mai tare. Gata era să dăruiască tot ce avea, 
numai să-i poată spune cuiva: „Împăratul a mâncat tărâţe! 
Ca porcii 

Şi iacă, nemaiputând îndura chinul, femeia se urcă 
într-o luntre şi o împinse cu vâsla, de la mal. Se hotărâse 

să le povestească peştilor că împăratul mâncase tărâţe. 
Peştii nu vorbesc, doar, şi n-ar spune deci nimănui. Numai 
ce se depărta de mai, că văzu deodată pescarii scoțând 
năvoadele. Şi se-nspăimântă femeia tăietorului de lemne: 
ce s-ar întâmpla dacă pescarii i-ar auzi vorbele şi le-ar 
purta până la urechile împăratului? 

Atunci se gândi: „Mă duc în codru, acolo nu voi 
întâlni de bună seamă nici picior de om”. 

Şi aşa şi făcu. 

În cel mai des afund de codru zări un stejar, cu o 
scorbură mare. Degrabă se uită în toate părţile şi, 
vârându-şi capul în scorbură, zise: 


— Împăratul a mâncat tărâţe! împăratul a mâncat 
tărâţe! întocmai ca porcii! 

Iar dacă a grăit aşa, i s-a uşurat sufletul şi femeia s-a 
înveselit pe dată. Mulțumită, s-a întors acasă. 

Dar la câteva zile de la întâmplarea asta, celui mai de 
seamă toboşar al palatului îi plesni toba. Şi un vestit 
meşter făuritor de tobe plecă atunci în codru, însoţit de 
câţiva ucenici, să afle un copac potrivit pentru nu mai 
puţin vestita tobă. Mult mai colindă iscusitul meşter prin 
acel codru, până ce dădu în cele din urmă de stejarul cu 
scorbura cea mare. 

— Iaca tocmai ce-mi trebuie! spuse mulţumit 
meşterul şi porunci ca trunchiul copacului să fie dus în 
atelierul lui de la palat. 

Nu trecură nici trei zile şi cel mai de seamă toboşar 
al palatului avea o tobă nouă. Toba era binevenită. Se 
apropia ziua nunţii împăratului cu o prinţesă din China şi 
împăratul porunci ca-n ziua nunţii să se bată toba în piaţa 
palatului, de dimineaţa şi până seara. 


Şi, iacă, sosi în cele din urmă şi clipa mult aşteptată. 
Nici nu răsărise soarele şi piaţa din faţa palatului se şi 
umpluse de lume. 


Numai ce se iviră în piaţă împăratul şi mireasa lui, că 
îndată cel mai de seamă toboşar bătu din toate puterile în 
toba cea nouă. Şi-n locul sunetelor plăcute şi vesele: bum! 
bum-bum, bum-bum-bum, auziră cu toţii altceva. Din tobă 
se înălţă un glas: 

— Împăratul a mâncat tărâţe! împăratul a mâncat 
tărâţe! întocmai ca poruii! Dumibum! Bum-bum! Bum- 
bum! 

Auzind una ca asta, prinţesa din China se prăbuşi 
fără vlagă la pământ, iar toată lumea prinse a grăi în 
sunetele tobei: 

— Întocmai ca porcii! întocmai ca porcii! Bum-bum! 
Bumibum! Bum-bum! 

Înfuriat peste măsură, împăratul se năpusti atunci 
asupra tobei şi o străpunse de trei ori cu spada. 

De atunci, ori de câte ori se ivea, supuşii se plecau 
adânc înaintea împăratului, dar în sinea lor îşi spuneau 
fără greş: „Împăratul a mâncat tărâţe! întocmai ca porcii! 
Bum-bum! Bum-bum! Bum-bum!” 


Melcul cel şiret 

SE SPUNE că, alergând pe un drum, un cal a dat 
odată de un melc. li veni calului să râdă văzând cât de 
încet se mişca melcul, aşa că necheză cu putere: 

— Otho-hotho, ce mai viteaz! într-o sută de ani te 
târăşti o sută de paşi! 

Auzind una ca asta, melcul îi răspunse: - Am ieşit să 
trag aer curat în piept şi n-am unde mă grăbi. Dar dacă m- 

aş întrece cu tine, pun rămăşag că nu rămân cu mai mult 
de o sută de paşi în urmă! 

— O-hotho-ho, ce mai lăudăros! necheză calul din 
nou. 

— Vino mâinebn zori de zi, să ne întrecem, îl pofti 
melcul. Dacă oi rămâne cu mai mult de o sută de paşi în 
urma ta, poţi să mă striveşti sub copitele tale. 

Calul, fireşte, se învoi pe loc. 

Dar melcul îşi adună în aceeaşi zi toate neamurile - 
c-avea nu mai puţin de zece mii de neamuri - şi le porunci 
să se ascundă de-a lungul drumului, la depărtare de o sută 
de paşi unul de altul. 


În zorii zilei, calul gonea pe drum, către locul 
întrecerii. 

— Ehei, domnule lăudăros, îi zise melcului, mi se 
pare că ţi-ai pus în gând cu tot dinadinsul să-ţi sfârşeşti 
viaţa sub copita mea! Te sfătuiesc, cât nu-i prea târziu, să 
te laşi de întrecerea asta! 

— Dacă te temi că pierzi, mă rog, sunt gata să uit de 
prinsoare, îi răspunse melcul. 

Atunci calul nu mai putu răbda şi, strigând: „Prinde: 
mă!”, o luă la goană. 

Alergă el o sută de paşi, când, privind îndărăt, văzu 
că melcul nu era prea departe. Ale; iarăşi mai repede. 
După două sute de paşi, fără a mai privi îndărăt, strigă 
batjocoritor: 

— Ei, pe unde mi te-mpleticeşti ca vai de tine, 
lăudărosule? 

— Întoarce-te şi-ai să mă vezi la o sută de paşi de 
copitele tale! auzi el un glas liniştit. 

Se uită calul, ce-i drept e drept: la mai puţin deo 

sută de paşi, melcul se târa agale. 

Mirat, calul o porni cu şi mai mult avânt. Alergă el 
acum patru sute de paşi, se uită şi iar îl văzu lângă el pe 
melc. Fără a se mai opri, alergă mai departe. Şi de fiecare 
dată când privea din goană, vedea melcul pe aproape. 


Răsuflând anevoie, calul alerga mai iute, tot mai iute. 
Dar nimic nu se schimba, melcul era în toată vremea lângă 
el. În cele din urmă, sfârşit de puteri, calul căzu în mijlocul 
drumului. Nu mai avea vlagă să alerge mai departe. Atunci 
melcul se târî până la el şi-i grăi, râzând: 

— Ai crezut că mă poţi învinge numai pentru că ai 
patru picioare? Degeaba! Nu învinge cel cu picioare bune, 
învinge cine are un cap bun! 

Iepurele cel înţelept 

POVESTEA SPUNE că, acum o mie de ani, ursul, 
maimuța şi iepurele trăiau alături, într-un codru. Cum 
dădeau de iepure, ursul şi maimuța îndată prindeau a se 
lăuda. Ursul spunea: 

— Sunt o fiară mare şi tare; numai să vreau, şi te 
strivesc cu o singură labă! 

Maimuţa trăncănea: 

— Eu sunt dihania cea mai şireată. Sar dintr-un 


copac într-altul, pe când tu, iepuraşule. 
LEA | 


doar de pe un muşuroi pe altul. De dimineaţa şi până 
seara mă pot legăna spânzurată de coadă, pe când tu, 
iepuraşule, nici măcar coadă n-ai! 

Şi odată, când ursul şi maimuța tocmai se lăudau faţă 
de iepure cu puterea, mintea, isteţimea şi şiretenia lor, 
cumplitul leu se ivi la marginea codrului. Regele 

animalelor era tare flămând, aşa că, văzând ursul, maimuța 
şi iepurele, hotări să-i mănânce pe loc. Şi iacă, apropiindu- 
se de urs, leul întrebă: 

— La zi, ursule, a ce-mi miroase gura? 

Şi, grăind aşa, îşi căscă botul. 

Ursul trase adânc aer pe nări şi, fără să se gândească 
mult, spuse: 

— Stăpâne, de vreme ce mănânci numai carne, gura 
îţi miroase cam neplăcut. 

— Tii, neghiobule! răcni leul. Ţi-ai îngăduit să-ţi 
jigneşti stăpânul? Pentru asta te osândesc la moarte! 

Şi, dintr-o singură lovitură de labă, îl ucise pe loc. Se 
întoarse apoi leul către maimuţă şi o întrebă: 

— La zi, maimuţă, a ce-mi miroase gura? 

Şi, grăind aşa, leul îşi căscă iarăşi botul. 

Maimuţa, privind cu spaimă la ursul ucis, spuse: 


— O, stăpâne, într-adevăr, gurati miroase ca florile 
cele mai înmiresmate! Oh, cât de aromată, cât de 
minunată ţi-e răsuflarea! Rogulte, stăpâne, suflă-mi încă o 
dată în faţă... 

— Tii, mincinoase, făptură linguşitoare! răcni leul. Ai 
cutezat să rosteşti neadevăruri înaintea împăratului tău? 
De unde mireasmă de flori, dacă mănânc numai carne?! 
Pentru o aşa minciună, te osândesc la moarte! 

Şi, dintr-o singură lovitură a uriaşei lui labe, ucise 
maimuta. 

Se apropie apoi de iepure şi-i porunci: 

Ia spune tu acum, iepuraşule, bine sau rău îmi 
miroase gura? 

Înspăimântat, iepuraşul privi la dreapta, la ursul 
mort, apoi la stânga, la maimuța moartă, strănută de trei 

ori şi zise: 

— Nu te mânia, o, stăpân ai dreptăţii! Dar am azi un 
guturai atât de afurisit, încât nu simt nimic, îngăduie-mi 
să-ţi răspund abia mâine la întrebare. 

Şi din nou strănută de trei ori: „Hapciu, hapciu, 
hapciu!” Atunci, posac, leul mormăi: 

— Bine, lasă, ai să vii tu mâine şi-ai să-mi spui dacă- 
mi miroase bine sau rău gura. Şi-acu' 

bgr şi nu mă stânjeni la masă! 


Fără a mai privi îndărăt, iepuraşul o rupse la fugă. A 
gonit nemaiştiind, de frică, pe ce lume se află şi, dacă şi-a 
venit în fire, a văzut că se şi găsea într-un alt codru. 

„Laca bun! îşi spuse mulţumit iepuraşul. Las s-aştepte 
leul mult şi bine! N-o să-mi treacă mie guturaiul până ce 
temutul nostru stăpân nu şi-o da duhul!” 

De ce stă barzabntr-un picior 

ÎN VREMURILE STRĂVECHI, oamenii nu ucideau 
niciodată păsările. Nici nu le trecea prin minte că păsările 
ar putea fi mâncate. De aceea păsările nu se temeau de 
oameni, ba chiar le ciuguleau seminţe din palmă. 

Dar un neguţător ambulant se rătăci odată într-o 
pădure şi multe zile:n şir nu putu găsi drumul către niciun 
sat. Şi, când era gata-gata să piară de foame, prinse o 
găinuşă sălbatică şi o mâncă. 


Dacă ajunse totuşi în satul lui, povesti neguţătorul 
cui voia să-l asculte că, desigur, cea mai gustoasă carne de 
pe lume e carnea de pasăre. Şi oamenii începură atunci a 
vâna păsări şi prinseră a le mânca. 

Aflând una ca asta, barza hotări să se arate mai 

deşteaptă decât oamenii. Dacă vedea un vânător, îndată îşi 
ascundea un picior sub aripă. Omul ştia bine că toate 
păsările au câte două picioare. Dar făptura aceea 
neobişnuită avea doar unul. Şi, chibzuind atunci că n-are în 
faţă o pasăre, ci cine ştie ce altă vieţuitoare neştiută, omul 
nu se atingea de barză. 

Dar, într-un rând, se întâmplă ca o barză să fie atât 
de prinsă de vânătoarea ei de broaşte, încât nu băgă de 
seamă că un om se ivise în depărtare. Omul însă, văzând 
că barza fugea după broaşte, pe două picioare, prinse 
pasărea aceea numaidecât. Şi, nemairăbdând să ştie de ce 
culoare-i pielea păsării prinse, se apucă să jumulească 
barza. Atunci barza îşi adună cele din urmă puteri şi 
începu să cânte: 

— Eu sunt barza cea înaltă, Care stau într-un picior. 


De mă iei cumva din baltă, Până-n seară ai să mori! 

Omul se sperie atunci şi se gândi: „Mai ştii, poate mi 
s-a părut numai că fugea pe două picioare! Poţi să ştii? Mai 
bine să-i dau drumul!” 

Şi slobozi barza. 

Atunci barza zbură ce zbură, apoi, proţăpindu-se 
ţanţoşă pe cele două picioare, juca şi cântă veselă: 

— Eu sunt barza-ntr-un picior, însă am două picioare. 
Omule, din mine-uşor Două zile; şi mâncare! 

Cântând aşa, barza se ridică în văzduh şi-şi luă zborul 
sub ochii omului uluit. 

De atunci au trecut mii şi mii de ani. Dar şiin zilele 
noastre, numai ce-l văd pe om, că-ndată berzele prind a 
juca, necăjindu-l şi bucurându-se că o strămoaşă de-a lor l- 
a păcălit cândva cu atâta iscusinţă pe un vânător. 


Povestea frumoasei Cin 

DEMULT, TARE DEMULT, trăiau pe o insulă un 
pescar şi femeia lui. Şi aveau o preafrumoasă fată, pe 
nume Cin. Mama o iubea mai mult decât îşi iubea viaţa, iar 
tatăl - un om rău - nici măcar nu-şi amintea de ea. 

Odată, pescarul şi femeia lui se duseră în larg, să 
prindă peşte. De trei ori zvârliră năvodul şi de trei ori îl 
scoaseră, tot gol. lar de fiece dată pescarul spunea în 
duşmănie: 

— Peşti blestemaţi! De-aţi pieri cu toţii! 

Dar altfel vorbea femeia: 

— Barem un peştişor de-am prinde, să-l mănânce 
fetiţa la prânz! 

Şi, iacă, trăgând la amiază năvodul, văzură în el un 
singur peşte. 

— N-om vinde peştişorul ăsta, i-l lăs. fetiţei! spuse 
mulţumită femeia pescarului. 

— Iaca, na! se mânie pescarul. Am să-l mănânc chiar 
eu! 

Mai aruncară năvodul încă o dată şi, când îl scoaseră 
din apă, în el se zbătea tot un peştişor. 

— Pe ăsta i-l păstrăm fetiţei! spuse femeia. 


— Nici gând! strigă pescarul, peste măsură de 
mâniat. Las să-şi facă zeamă de frunze. Şi pe ăsta am să-l 
mănânc tot eu! 

Pescarul mai zvârli încă o dată năvodul în apă şi după 
câteva clipe de aşteptare tot un peştişor află în el. 

— Ei, pe ăsta, fără doar şi poate, i-l fierb fetiţei! 
spuse femeia şi se întinse după peştişor. 

— Nu îndrăzni să pui mâna pe el! Făcni pescarul, şi: 
atât de aprig îşi împinse femeia, că aceasta nu se mai putu 

ţine, căzu în mare şi se duse la fund. 

Dar sărmana femeie nu muri, ci se preschimbă într-o 
uriaşă broască ţestoasă. Pescarul însă, dacă se înapoie în 
sat, spuse că femeia i se înecase. 

Zile şi nopţi în şir plânse biata Cin, cu gândul la buna 
ei mamă. 

Aşa a trecut un an, iar pescarul s-a căsătorit pentru a 
doua oară cu o vecină. Nici prin minte nu-i trecuse că 
vecina ar fi cea mai haină femeie de pe pământ. 

Noua nevastă a pescarului avea o fată atât de pocită 
şi de ciupită de vărsat, încât până şi maimuţele pădurii se- 
nspăimântau văzând-o. 


Şi, chiar de la bun început, maşteral şi fiica ei n-o 
putură suferi pe harnica şi frumoasa Cin. O puneau să 
muncească pentru ele, toată vremea o certau, ba o mai şi 
băteau. 

Şi iacă, într-un rând, când maştera o bătuse pe Cin, 
biata fată se duse la malul mării, se aşeză pe un bolovan şi 
prinse a plânge cu negrăită jale. Stătea acolo şi plângea 
mereu... 

Deodată, ce să vadă? La picioarele ei se ivise o 
broască ţestoasă. Şi se uita ţestoasa la fata care plângea şi 
lacrimi grele-i picurau din ochi. Atunci Cin înţelese că 
broasca aceea era maică:sa; îngenunche şi, strângând-o în 
braţe, începu s-o sărute. 

Din ziua aceea, seară de seară înainte de asfinţit, Cin 
mergea la malul mării, de se întâlnea cu broasca ţestoasă. 

Tare se miră maştera, întrebându-se unde tot pierea 
zilnic fata. Se apucă s-o urmărească pe Cin. lar dacă şi-a 
văzut fiica vitregă mângâind broasca ţestoasă, şi mai 
văzând şi cu câtă gingăşie o privea testoasa, femeia 

pricepu îndată cam cine era broasca. 
Maşteră - mamă vitregă. 
- Poveşti. nemuritoare - ca „9 


Şi se hotărî atunci maştera s-o facă pe mult 
nesuferita-i fiică vitregă să-şi ia lumeafn cap. Coapse ea 
nişte lipii tare uscate, le puse sub saltea şi se întinse în 
pat. Şi, numai ce intră pescarul în colibă, că femeia prinse 
a se suci pe o parte şi pe alta. 

Atunci lipiile uscate de sub saltea începură să 
trosnească şi vicleana maşteră se porni să geamă: 

— Pe stânga mă-ntorc - oscioarele:mipârâie! 

Pe dreapta mă-ntorc - oscioarele-mi trosnesc! Of of 
curând o să mă ia moartea! Of of. curând, curând o să mă 
ia moartea! 

— Ce să fac, ca să te pun pe picioare? o întrebă 
pescarul. 

Răspunse femeia: 

— O lingură de supă de broască ţestoasă să sorb şi 
mă pun pe picioare. Du-te la malul mării, acolo foiesc 
întruna ţestoasele. 

Şi se duse pescarul la malul mării, se uită în toate 
părţile. Deodată o văzu pe Cin. Lângă ea şedea o uriaşă 
broască ţestoasă. 


Pescarul se furişă către ţestoasă, o izbi cu vâsla şi o 
ucise. Amar plânse fata, se zvârli peste broasca ucisă, 
îmbrăţişând-o şi sărutând-o... Dar tatăl o îmbrânci cât colo, 
săltă broasca:n spinare şi se îndreptă către casă. 

Dacă şi-a văzut bărbatul venind cu broasca moartă în 
spinare, vicleana femeie sări de pe rogojină şi zise: 


— Hai, că m-am făcut bine; zvârle ţestoasa aceea 
câinilor flămânzi! 

Şi omul chiar aşa făcu: aşteptă seara şi lepădă 
broasca la marginea satului. Dar câinii nu se putură 
apropia de ţestoasă, că Cin şi ajunsese înaintea lor lângă 
ea. 

Şi, cu nespusă băgare de seamă, Cin aduse broasca 
ţestoasă acasă, sapă o groapă lângă poartă şi-şi 
înmormânta acolo mama. 

Cât a fost noaptea de lungă, Cin a tot plâns. Iar 
dimineaţa, numai ce se ridică soarele un pic, că fata auzi 
deodată clinchet de zurgălăi. 

leşi din colibă şi văzu că pe mormântul mai-că-şi 
crescuse peste noapte un minunat manghieril. Roadele-i 
erau toate de aur şi de argint. Adierea 

Manghierarbore ale cărui fructe, mango, sunt 
comestibile! (n.î.). 


vântului mişca crengile şi fructele se apropiau unele 
de altele, clinchetind peste seamă de frumos. 

— Tot satul se adunase la coliba pescarului şi se uita 
la pomul minunat. 

Ăştimp se auzi sunet de corn vânătoresc şi hămăit de 
câini. Pleca împăratul în junglă să vâneze elefanţi sălbatici. 
Drumul trecea pe lângă coliba pescarului. 

Când ajunse în dreptul neobişnuitului copac, întrebă 
împăratul: 

— Al cui e manghierul ăsta minunat? 

— Copacu-i al fiicei mele, milostive împărate! se 
grăbi să răspundă maştera. Ea l-a răsădit şi a a avut grijă 
de el! 

— La arată-mi-o, rogutte, pe fiica ta! porunci 

împăratul. E vrednică de răsplată... 

Zorită, fiica maşterei se înfăţişă împăratului şi se 
plecă până la pământ. 

— Al tău e copacul? o întrebă împăratul. 

meu, preabunule stăpân, al meu... 

— Rupe-mi atunci zece fructe de aur şi zece fructe de 
argint, că te voi răsplăti din belşug. 

Fata maşterei se îndreptă către copacul minunat şi 
prinse a-l scutura. Dar, cât se strădui. 


niciun fruct nu pică de pe crengi. Ba, mai mult, 
încetară să şi clinchetească. 

Atunci fiica femeii haine se grăbi să se urce în copac 
şi încercă să rupă fructele de pe crengi. Dar, numai ce le 
atingea, că roadele îndată păleau, se veştejeau şi se 
boţeau... 

Împăratul, văzând una ca asta, se posomori şi grăi cu 
mânie: 

— Coboară, mincinoaso, pe pământ! Nu-i al tău 
copacul! Vreau să ştiu totuşi ale cui sunt fructele astea de 
argint şi de aur. 

Atunci ieşi înainte Cin, şi spuse: 

— O, copacul meu! Dă-mi, rogu:te, zece fructe de aur 
şi încă zece de argint! 

Şi bine nici nu începu a grăi, că-i şi căzură la picioare 
zece fructe de aur şi zece de argint. Cin i le oferi 
împăratului. 

— Lată adevărata stăpână a copacului! spuse atunci 
împăratul şi porunci slugilor s-o urce p 

Cin pe elefantul său. Pornim acum la palat! Şi peste 
trei zile vom face nunta. 

Îndată după plecarea împăratului şi a alaiului său, 

maştera puse mâna pe un topor şi prinse a reteza copacul 
cu fructe de argint şi de aur. Când copacul căzu, un cuc îşi 
luă zborul dintr-o 


scorbură ce se afla în trunchiul lui şi porni pe urmele 
alaiului împărătesc. 

Împăratul se înu de cuvânt. După trei zile, fiica 
pescarului, frumoasa Cin, îi era soţie. 

Auzind una ca asta, maştera hotări să sfârşească 
odată cu fiica ei vitregă. Îndată îi porunci fiicei sale bune 
să sape în mijlocul colibei o groapă tare adâncă, iar ea se 
duse la Cin. Când sosi la palat, îşi îmbrăţişa fiica vitregă şi, 
cu vorbe dulci, îi grăi cam aşa: 

— Atât ni-i de urât, că nu putem trăi fără tine... Vino 
să stai la noi barem trei zile! 

Cin dădu crezare cuvintelor maşterei şi plecă spre 
satul ei de baştină. Când a ajuns acasă, maştera rândui fel 
de fel de bunătăţi pe masă. Au mâncat ele ce-au mâncat, 
când, deodată, maştera îşi scăpă lingura în groapă. 

— Stai c-o scot îndată! Spuse atunci Cin şi sări în 
groapă, după lingură. 

Cât ai clipi, maştera luă ceaunul cu apă clocotită şi-l 
deşertă în groapă. Dar, încă înainte ca vicleana femeie să 
atingă ceaunul, cucul cântă de trei ori afară, în curte. Apa 
clocotită se preschimbă în apă obişnuită, iar Cin se făcu 
nevăzută. În locul ei, din groapă îşi luă zborul un pescăruş. 


După ce trecură cinci zile, împăratul îşi trimise 
slugile după soţia lui. Văzându-i pe trimişii împăratului, 
maştera le spuse: 

— Stăpâna a poruncit s-o aşteptaţi la răscrucea celor 

patru drumuri. 

Auzind aşa, slugile plecară către răscruce. lar în 
vremea asta maştera îşi îmbrăcă fiica în rochia bietei Cin, 
îi înfăşură faţa cu o năframă de mătase şi o înfăţişă 
trimişilor împărăteşti. 

Slugile împăratului au urcat-o pe fată cu nespusă 
luare-aminte şi sfială pe elefantul împodobit cu aur şi, în 
mare grabă, făcură cale întoarsă spre palat. 

Împăratul îşi aştepta tare nerăbdător soţia. Dăduse 
poruncă unei slugi să se urce în cel mai înalt palmier şi să 
pândească de acolo drumul. Iar când elefantul, purtând în 
spinare pe fiica maşterei, se ivi la mare depărtare, sluga se 
duse într-o fugă la împărat şi, cu nespusă bucurie, îi spuse: 

— O, stăpâne, bucură-te şi te veseleşte! 

Doamna noastră se află în clipa asta la porţile 
palatului! 

Fericit peste poate, împăratul se grăbi să iasă în 
întâmpinarea soţiei. Însă când dădu 


deoparte năframa de mătase ce-i acoperea faţa, 
deodată răcni cu aprigă mânie: 

— Cine eşti tu, femeie? 

— Oare nu mă mai cunoşti, stăpâne? Sunt plecata ta 
soţie! răspunse fiica maşterei. 

— Minti, femeie! strigă din nou împăratul. Minunatul 
chip al soţiei mele-i asemenea lalelei, iar faţa ta este ca 
drumul bătut de tălpile elefanților. 

— O, stăpâne, spuse fiica maşterei, cât am fost la 
minen sat am păţit un mare necaz! M-am îmbolnăvit de 
vărsat, chipul mi s-a urâţit... Dacă mă alungi, am să mor de 
amărăciune... 

— Nu, nu semeni cu soţia mea! Zise împăratul, 

mâhnit. Soţia mea are ochii limpezi, mari şi liniştiţi, 
întocmai ca un lac în zorii zilei. Ochii tăi sunt tulburi şi 
neliniştiţi. 

— O, stăpâne, mi-era teamă că nu mă vei mai iubi, şi] 
atât am plâns, de mi s-au tulburat ochii... 

— Bine! mai zise împăratul. Soţia mea-i o straşnică 
ţesătoare. Dacă tu eşti Cin, ţese-mi pânăin zori pânză 
pentru un veşmânt! 

Fata maşterei intră în încăperea războaielor, se 
apropie de fus şi începu a plânge. 


Niciodatăin viaţă nu muncise fata cea leneşă şi 
aştepta acum înspăimântată ca minciuna să-i fie datăbn 
vileag. 

Şi, iacă, odată se iveşte un pescăruş la fereastră! Se 
aşeză înaintea furcii şi, cu ciocul şi cu picioruşele, prinde a 
toarce cu iscusinţă. Pasărea aceea era Cin. Auzise dorinţa 
bunului ei soţ şi, pentru a-i bucura inima, hotărâse să 
toarcă ea caierul şi să-i ţeasă un veşmânt. 

Ca vrăjită urmări fata cea rea a maşterei munca 
păsăruicii. Dar, când sfârşi, mincinoasa luă fusul, izbi cu 
prâsnelul nevinovata pasăre şi o ucise. Apoi, chemându-l 
pe bucătar, spuse: 

— Frige degrabă pasărea asta şi duti-o împăratului la 
cină! 

Aşa spunând, apucă veşmântul făcut de Cin pentru 
împărat şi într-o fugă se duse până la acesta şi-i grăi: 

— Stăpâne, ţi-am împlinit dorinţa! ia priveşte ce 
îmbrăcăminte ţi-am ţesut şi cusut! 

Împăratul privi şi se miră: aşa ţesea doar Cin! Nu mai 
ştia ce să creadă. 

Când se aşeză la cină, sluga îi aduse pe o tavă de aur 

friptura de pasăre. Fiica maşterei se grăbi să-i spună 
împăratului: 


— Pasărea asta neruşinată a vrut să mă împiedice să- 
ţi tes veşmântul, aşa că am ucis-o şi-am poruncit să-ţi fie 
pregătită la cină. 

În clipa aceea împăratul auzi de la mare depărtare 
cântecul sfâşietor al unui cuc. Înduioşat, împăratul nu se 
atinse de pasăre şi-i porunci slugii să ducă înapoi tava. 

— Zvârle-o pisicilor din curte! strigă fiica maşterei, în 
urma slugii. 

Când luase tava, sluga auzise jalnicul cântec al 
cucului. Şi-atât de milă i se făcu de biata pasăre, încât n-o 
azvârli pisicilor, ci o îngropa în apropierea palatului. 

În zorii zilei, slugile din curte zăriră lângă palat un 
gutui rotat. Cu toţii se întrebară cum de-a putut creşte 
gutuiul, atât de mare şi de frumos, într-o singură noapte. 
Doar o singură slugă ştia că pescăruşul fusese îngropat 
acolo. 

După o vreme, o biată bătrână trecu pe lângă palat. 
Şi dacă se aşeză la umbra gutuiului, o poamă mare îi căzu 
la picioare. 

— Zeii mi-au trimis o cină gustoasă! spuse băbuţa. 
Dar uitându-se ea la coroana gutuiului, văzu că poamele 
sunt cu desăvârşire verzi. Am s-o pun într-o oală, şi-acolo 
s-o coace... hotărî ea. 


Zis şi făcut. În zorii zilei următoare, devreme tare, 
băbuţa se duse după vreascuri, în pădure. N 

Şi tare mirată a rămas când s-a întors. In 
sărăcăcioasa-i colibă toate se aflau rânduite, era măturat şi 

găsi până şi vatra încinsă. Ce minune mai era şi asta? 

Hotări băbuţa să afle cine o ajută. 

A doua zi, la răsăritul soarelui, se prefăcu din nou că 
pleacă în pădure. Dar se piti pe după uşă, să privească 
printr-o crăpătură la ce se petrecea în colibă. 

Şi, numai ce-au prins razele soarelui a lumina 
pământul, că îndată băbuţa văzu cum, din oală, se înălţă o 
fată micuță. Fetiţa începu apoi a creşte şi-ntr-o clipă se 
prefăcu într-o femeie tânără, de o nemaivăzută frumuseţe. 

„Dar asta-i stăpâna noastră, soţia împăratului!” îşi 
spuse băbuţa şi dădu o fugă până la palatul împărătesc. 

Cel dintâi pe care-l întâlni ea la palat se întâmplă să 
fie bucătarul. 

— Bunule bucătar, strigă băbuţa, rogu-te tare să vii 
degrabă până la coliba mea! 

Când se apropie de coliba băbuţei şi privi prin 
crăpătura uşii, bucătarul nu-şi crezu ochilor: 


soţia împăratului mătura prin colibă. Atunci intră 
înăuntru. 

Multă vreme o sfătuiră pe Cin şi bucătarul şi băbuţa 
să se întoarcă la palat. Iar când se întoarse, împăratul 
strigă cu bucurie: 

— O, soţia mea, te-ai făcut frumoasă la loc! 

Dar în clipa aceea se ivi şi fiica maşterei. O 

Îmbrânci pe Cin cât colo şi strigă: 

— Nu tu, eu sunt soţia împăratului! Eşti o vrăjitoare 
şi mi-ai furat chipul! O, soţul meu, porunceşte ca 
vrăjitoarea aceasta să fie zvâiiită-n cuşca leoparzilor! 

Atunci grăi Cin: 

— Să se facă dreptate după obiceiul străbun! 

Daţi-ne două spade să ne luptăm! Cel ce are dreptate 

învingebntotdeauna. 

Împăratul nu mai stătu pe gânduri şi-ndată porunci 
să se aducă două spade: una de lemn şi alta de oţel. 

Fata maşterei se năpusti şi puse mâna pe spada de 
oţel. Iar fata pescarului, sprijinită:n spada de lemn, grăi: 

— Mai puternic decât spada-i adevărul. In mâinile 
celui ce ţine adevărul, spada de lemn se dovedeşte mai 
tare decât cea de oţel. 


Fata maşterei învârti spada şi izbi cu toată puterea în 
soţia împăratului. Dar spada nu-i făcu niciun rău frumoasei 
Cin. Îndată ce-o atinse, spada de oţel se muie mai abitir 
decât fulgul de lebădă. 

Şi toţi cei de faţă strigară cu bucurie: 

— Iat-o pe adevărata noastră stăpână! Iat-o pe soţia 
împăratului! 

Fiica maşterei văzu că adevărul fusese dat în vileag şi 
o rupse la fugă. 

Atunci Cin aruncă în urma ei spada de lemn. Şi 
numai ce-o atinse spada, că mincinoasa ei soră vitregă 
căzu pe loc, despicată în două. 

Aşa se săvârşi dreapta judecată. 

lar împăratul şi frumoasa Cin au trăit de atunci în 
iubire şi în fericire. În grădina lor s-a aşezat şi cucul. Cum 
o vedea pe soţia împăratului, cum începea cucul să cânte 
vesel. Şi-ntr-atât l-au îndrăgit şi împăratul, şi Cin, încât au 
poruncit slugilor să-l hrănească de pe o tavă de aur cu 
seminţe alese şi să-l adape, dintr-o cupă de argint, cu apă 
de izvor. 

